open-index/open-wikipedia-markdown huggingface dataset:
香港手語

**香港手語**特指喺香港定居嘅聾人同弱聽人士使用嘅語言。香港手語喺1950年代發展，由逃避戰亂嘅中國人帶到香港。而家嘅香港手語，係1950年代嘅香港手語同南京或上海嘅中國手語混合發展而成。

雖然歷史發展上相關，香港手語同中國手語係兩個唔同嘅語言。

## 簡史
手語一樣有語法、有詞彙；因歷史文化嘅演變，更發展出幾套獨特嘅語言系統。

* 1880年，國際聾人教育會議廢除手語教學，認為佢會阻住聾人融入社會。自此130幾年，手語都被遏制。
* 1960年代，香港聾童學校以教讀唇為主，但聾童自己發展出一套日用手語，引致唔同群體使用唔同手語嘅問題。
* 2010年，國際聾人教育會議先至向聾人道歉，認為佢哋都擁有使用手語嘅權利。
* 2011年，有網站將香港手語列入瀕危語言，淨係淨返9,000個使用者。

## 香港手語復興運動
目前香港手語受緊嚴峻嘅威脅。根據香港統計處出版嘅2008年綜合住戶統計調查數據指出，92,200人有不同程度嘅聽覺困難，其中8,600人已經完全失聰，佢哋溝通嗰時會用香港手語。直到2011年，有網站將香港手語列入瀕危語言，淨返9,000個使用者。慈善機構龍耳推廣「兩文四語」，兩文為中文同英文，四語為粵語、英文、普通話同香港手語，亦促請香港政府增撥資源支持手語教育。此外，培訓咗10位以手語作為母語嘅聾人，擔任手語導師，並提供手語班，唔單只為聽覺有困難嘅人士提供無障礙嘅社會，亦藉此希望挽救香港手語呢個瀕危語言。

## 香港手語研究及推廣
香港中文大學語言學及現代語言系——手語及聾人研究中心獲政府資助，成功研發香港首本「手語字典」——《香港手語瀏覽器》——更係全亞洲首個全面記錄各種手語變體嘅資料庫。瀏覽器內含超過1,100個日常香港手語詞彙，並設有手語短片畀公眾學習。呢個中心希望藉此推廣香港式聾人手語，消除香港大眾對手語嘅誤解，以促進香港社會「聾健共融」。

## 香港手語翻譯員名單
、同勞工及福利局康復諮詢委員會喺2015年一齊設立《香港手語翻譯員名單》，列明喺香港可提供手語翻譯服務嘅人士。手語翻譯員只要喺申請日開始計起，之前兩年內提供唔少過200個鐘頭嘅手語翻譯服務，重要有受僱機構簽發嘅證明文件，就可以將個人資料加入呢個名單，同註冊嘅翻譯員看齊，就可以為聾人提供翻譯服務。聾人機構「龍耳」創辦人希望政府撥多啲資源，培訓多啲手語翻譯員同埋發展視像翻譯服務。

## 相關
* 龍耳係服務聾人同弱聽嘅香港慈善團體，亦有提供手語課程。
* 「龍耳電視」以香港手語為本嘅網上電視頻道，透過網上平台發放時事同生活資訊。
* 「」係透過手語作講解嘅育嬰指南，向聾人教導正確照顧初生孩子嘅技巧。
* 無綫電視手語新聞報道
* 有線電視手語新聞報道

## 參考

## 出面網頁
* 香港手語瀏覽器 - 香港中文大學 手語及聾人研究中心  
* 龍耳
派安採石場

**派安採石場**（）係中國廣東省廣州市嘅一間執咗笠嘅工廠。位置喺天河區同白雲區交界，洞旗峯嘅山腳附近。呢間工廠喺1993年11月成立，2000年執笠。

## 史
1993年11月，龍眼洞村政府同澳洲派安集團一齊合作，喺洞旗峯腳搞咗揼石工場出嚟。喺開廠無耐，因年產量達100萬m³，成為嗰時廣東最先進同規模最大嘅採石場。但好景唔長，1995年，廣州市人民政府為咗注重同保護生態環境，要求冚唪唥嘅揼石工場閂門。工廠收到政府通知之後，喺2000年宣佈工廠正式執笠。

## 連出去
* 探寻你所未知的“火龙凤” 南方日報 （2012-04-05 A04版）
* 天河区岩石最多的地方 广东省情网

類:廣州執咗笠嘅公司
火爐山

**火爐山**（）係中國廣東省廣州市嘅一座山，喺天河區入面，324國道南邊；華南快速幹線東邊；岑村北邊；大觀路西邊。呢座山係天河區火龍鳳生態景區當中嘅其一景。

## 傳說
傳說喺幾萬年前，孫悟空大鬧天宮時踢翻咗太上老君嘅煉丹爐，結果一嚿爐石從天上跌咗落天河區東北邊。石破天驚之時，成座山着嗮火，山上嘅綠樹繁花即刻付之一炬。好彩南海觀音菩薩經過呢度，發現咁慘嘅情況之後，倒咗樽神水整熄啲火，之後萬物重生。

過咗好多年，由於被焚之地俾觀音神水滋養過，唔單止啲泥變好咗，連花草樹木都靚咗好多。碎石經過長時間嘅磨礪之後，變成一座大山。所以「火爐山」嘅名係噉嚟。

## 概況
座山之前係雜樹林區，東北邊屬柯木塱、南邊屬岑村，最高峰係海拔322m嘅白架頂。山林自然資源豐富，加上空氣超清新，負離子含量去到4000幾個/ m³。溪水好清，有好多山泉響度。

## 景區

### 豬頭石
豬頭石係火爐山西邊一嚿幾百立方米嘅天然巨石，個樣好似個豬頭昺噉。雖然古代啲書有講遊人嚟過呢度寫題詞，但而家好難認到。
### 鷄枕石
鷄枕石係火爐山東邊一嚿似半個波噉嘅天然巨石，個樣好似鷄枕，長29m，闊12m。
### 古石窿
古石窿，又叫三間兩廊，由幾嚿大石天然整出嚟，空地長10m，闊8m，可以畀10幾個人入去，結構似當地人以前嘅三間兩廊嘅屋噉，但窿口比較窄。
### 周總理紀念林
周總理紀念林係南門附近嘅一個景區。1972年4月7號，嗰時國務院總理周恩來同馬耳他總理一齊嚟咗岑村一帶走訪，重睇咗當地嘅小學、粉廠、衛生站、花果山、水田、池塘、魚塘，及農機站。嗰時岑村捹甩咗「窮」字，成為出嗮名嘅先進代表。周總理為咗記得岑村嘅高速發展，喺火爐山南邊搞咗個岑村紀念林。

## 出入口
而家嘅火爐山一共有6個出入口，分別係：

## 註

類:廣州嘅山
類:廣州公園
類:天河區
高文

**高文**（漢語拼音：**Gao Wen**，）係香港足球員，可擔任中場多個位置，包括防守中場、正中場，入選過香港足球代表隊，效力過香港超級聯賽球隊傑志。

## 球員生涯
2006年去香港加盟傑志。

2014亞協盃四強次回合，高文喺68分鐘混戰中射入阿比爾大門，幫主隊傑志追近到1:2，但最終仍以1:2，總比數2:3敗陣，四強出局。

## 個人榮譽
* 香港甲組足球聯賽冠軍：2010-2011、2011-2012、2013-2014
* 香港聯賽盃冠軍：2006-2007、2011-2012、2014-2015
* 高級組銀牌冠軍：2005-2006
* 香港足總盃冠軍：2011-2012、2012-2013、2014-2015

## 參考

## 出面網頁
* 香港足總球員註冊資料
海得拉巴 (印度)

**海得拉巴**（）係印度泰倫加納邦同安得拉邦嘅首府。佢係印度其中一個資訊科技產業好發達嘅城市。

## 氣候
海得拉巴屬熱帶莽原氣候，濕度比較高。

## 參考

## 睇埋

*班加羅爾
*清奈

類:泰倫加納邦
類:安德拉邦
俾斯麥號戰列艦

**俾斯麥號**（）係一艘喺第二次世界大戰中聞名於世嘅德國戰列艦，以德意志帝國第一任丞相奧托·馮·俾斯麥命名。俾斯麥號係俾斯麥級戰列艦嘅一號艦，喺1936年動工，1940年8月服役。滿載嘅時候排水量達到49972噸，係嗰陣時德國最大戰艦，佢嘅排名直到1941年先俾排水量超過71829噸嘅日本大和號戰列艦超越。俾斯麥號係嗰時納粹德國海軍嘅象徵，戰船武器精良、防護完善。

1941年5月19號朝早，俾斯麥號同愛根親王號重巡洋艦秘密離開波蘭格丁尼亞港口，準備突破英國皇家海軍嘅海上封鎖，進而殺入大西洋截擊補給英國本土嘅大西洋船隊。但係兩部戰艦喺途徑挪威伯根嘅時候被瑞典艦隊同英國偵察機發現徂，英國隨即調集胡德號同威爾斯親王號兩部頂級戰艦出擊攔截。5月24號朝頭早，英德兩國軍艦喺丹麥海峽爆發激戰，俾斯麥號淨係用徂十幾分鐘就打沉徂胡德號，重創英軍士氣。時任英國首相丘吉爾親自下令：「炸沉俾斯麥號！」

雖然俾斯麥號重創英國艦隊，但係自己都被英軍擊中徂燃料艙。於是艦長決定將俾斯麥號先開去法國搶修，但係途中被英軍其他船隻同水上飛機追蹤到。5月26號，英軍皇家方舟號航空母艦嘅劍魚式魚雷轟炸機用魚雷擊中徂俾斯麥號嘅舵。到徂5月27號，英軍戰艦終於完全包圍徂俾斯麥號，經過接近兩個鐘頭嘅炮轟之後，俾斯麥號嘅上層建築幾乎被英軍夷為平地，但係硬係唔沉。最後俾斯麥號嘅船員明白到已經去唔到法國，於是自己炸沉徂部戰艦。

## 參考

類:軍艦
類:納粹德國
氘

**氘**，中文又叫**重氫**，係氫嘅同位素之一，符號**D** 或者**<sup>2</sup>H**。氘原子核係由一粒質子同一粒中子組成。
## 睇埋
*氕
*氚
氕

**氕**，中文又叫**氫原子**，係氫嘅同位素之一，符號**<sup>1</sup>H**。氕原子核係由一粒質子組成，無中子。
## 睇埋
*氘
*氚
班加羅爾

**班加羅爾**（）係印度第三大城，亦係卡納塔克邦嘅首府。佢係印度其中一個資訊科技產業好發達嘅城市，有「印度矽谷」之稱。

## 氣候
班加羅爾屬熱帶莽原氣候，終年高溫。

## 睇埋
*清奈
*海得拉巴

## 參考

 

類:卡納塔克邦
清奈

**清奈**，或者譯**金奈**，舊名**馬德拉斯**，係印度淡米爾納德邦嘅首府。佢係印度其中一個資訊科技產業好發達嘅城市。

## 氣候
清奈屬熱帶莽原氣候，全年炎熱，每年5月到6月最熱。

## 睇埋
*班加羅爾
*海得拉巴

## 參考

類:淡米爾納德邦
老鷹樂隊

**老鷹樂隊**（）係一支1971年喺洛杉磯出道嘅美國樂隊，初期主打鄉村搖滾，後來隨著人員變動而逐步向主流搖滾靠近。出道至今，老鷹樂隊一共贏到六項格萊美獎同五項全美音樂獎，而佢等喺1976年推出嘅專輯《加州旅館》更加入選《滾石》雜誌嘅「史上最偉大嘅500張專輯」，名列第37位。1998年，老鷹樂隊榮登美國搖滾名人堂。

## 參考
經痛

**經痛**，又叫**M痛**，係好多女性月經到嗰陣個肚隱隱作痛嘅症狀，通常可以靠飲暖水或者抱住暖水袋紓緩，而中醫就會用四物湯調理身子。
藥水膠布

**藥水膠布**，簡稱**膠布**，又叫**藥貼**，係種急救用品，用嚟保護細𡃁傷口。
## 睇埋
*繃帶
*紗布
石油氣

**石油氣**係烷烴燃料，主要成份係丙烷同丁烷，因為會壓縮液化方便儲存，所以又叫**液化石油氣**。

石油氣用途包括做煮食爐同交通工具嘅燃料。

## 睇埋
*煤氣
*天然氣
簽到

，又叫做或者 （），係喺電腦系統或者網站入面要鑑別用家嘅身份嘅過程，先至可以入得去改資料，一般要用戶名同密碼，喺一啲比較新嘅網站，除咗畀人打用戶名同密碼嘅輸入框之外，仲會有一個叫做「忘記密碼」嘅制，如果用家唔記得咗密碼，就可以撳呢個制嚟改密碼。

## 名
「簽到」本身意思係簽名確認自己到咗，喺電腦開始流行嗰陣畀粵語地區嘅人用做英文「Login」嘅對應詞。不過隨住臺灣出嘅正體中文版系統同中國大陸出嘅簡體中文版系統普及，多數分別用「**登入**」同「**登錄**」翻譯「Login」，「簽到」呢個詞變成主要喺舊一輩嘅人流行。

## 睇埋
*簽走
*密碼
阿德米勒·阿德羅域治

**阿德米勒·阿德羅域治**（，；），香港傳媒又叫**艾米亞·阿杜域**，係黑山足球員，比拉尼人，而家效力緊香港超級聯賽球會香港飛馬。

## 註

## 出面網頁
* 阿杜域喺transfermarkt嘅資料
拆局專家

《**拆局專家**》（），係香港無綫電視製作嘅時裝電視劇，由錢嘉樂同黃智雯領銜主演，並由袁偉豪、朱晨麗、洪天明同朱千雪聯合演出，監製潘嘉德。呢套劇用幫罪犯甩身嘅組織做主題。

## 主要角色
*錢嘉樂 飾 司徒心平
*黃智雯 飾 雷蕾
*袁偉豪 飾 麥行直（石頭）
*朱晨麗 飾 趙丹青
*洪天明 飾 陳大文
*朱千雪 飾 麥平安（Duck Duck）

## 出面網頁
*拆局專家 - tvb.com
簽走

**簽走**，或者叫**簽退**，係喺電腦系統入面取消簽到嘅過程，之後可以畀另一個用戶簽到。

## 名
「簽走」同「簽退」本身意思係簽名確認自己準備走，喺電腦開始流行嗰陣畀粵語地區嘅人用做英文「Logout」嘅對應詞。不過隨住臺灣出嘅正體中文版系統同中國大陸出嘅簡體中文版系統普及，多數分別用「**登出**」同「**退出**」翻譯「Logout」，「簽走」同「簽退」呢兩個詞變成主要喺舊一輩嘅人流行。

## 睇埋
*簽到
收規華

《**收規華**》（，前名《**逆戰塘西**》，巡禮名《**收規華的良心**》），係香港無綫電視製作嘅懷舊電視劇，由楊怡、張繼聰同林夏薇領銜主演，監製張乾文。呢套劇用收規差人做主題。

## 主要角色
*楊怡 飾 梁芯
*張繼聰 飾 金華
*林夏薇 飾 花影月（陳娣）
*楊明 飾 沈一然

## 出面網頁
*收規華 - tvb.com
樓奴

《**樓奴**》（），係香港無綫電視製作嘅時裝電視劇，由李施嬅、王浩信、麥長青、岑麗香同商天娥領銜主演，監製羅鎮岳。呢套劇用香港住屋問題做主題。

## 主要角色
*李施嬅 飾 蔡堅菁
*王浩信 飾 樓耀明
*麥長青 飾 勞必達
*岑麗香 飾 祝碧姬
*商天娥 飾 利愛華

## 出面網頁
*樓奴 - tvb.com
星條旗

**星條旗**（；）係美國嘅國歌，由法蘭些士·史葛·基作詞，尊·史塔福·史密夫作曲。

好多人經常將呢首歌同尊·菲臘·蘇沙嘅《永遠嘅星條旗》溝亂。

## 歷史
1814年，美國同英國打仗，詩人法蘭些士·史葛·基喺堡地磨見到英軍對麥亨利堡嘅進攻，同美軍嘅英勇抵抗之後，1814年9月13號凌晨美國國旗重喺堡壘上飄揚令佢深受感動，於是喺一封信嘅背後寫咗幾句詩。第二日，佢將呢首詩交畀法官約瑟·H·尼古遜，尼古遜睇到首詩同英國作曲家尊·史塔福·史密夫嘅《送俾喺天堂嘅阿那其安》好夾，於是將首詩印咗出嚟。同年9月20號，《堡地磨愛國者報》同《美國人報》刊登咗呢首歌，令到呢首歌開始流行。

1889年7月27號，嗰時嘅美國海軍部長班哲文·富蘭克林·翠斯簽署374號命令，將《星條旗》定做升旗嘅官方旋律。1931年3月3號，美國總統夏拔·胡佛將《星條旗》正式定為美國國歌。

## 歌詞
### 英文歌詞

### 粵文歌詞

噢，從頭說起，天朦光就至見
豪豪歡呼高唱，斜陽照得旌旗亮
星條闊又輝煌，打仗險而未傷
遙遙壁壘仰望，重見威風飄揚
火箭紅焰雖高，炮彈開花雖響，
通宵雖過了，渠都安穩無恙
噢，看那星條旗飄揚，永保家園無殃
自由多天地寬廣，勇敢的安家鄉


粵文歌詞由三藩市市立大學 Simon Tsang 先生所寫，出版於由三藩市市立大學以英語爲第二語言（ESL）及成爲公民計劃（Citizenship Program）部門一眾老師建議、由 Tina Wong Chin 先生主編嘅《廿一世紀公民》（*Citizenship In the 21st Century*）一書內。

## 睇埋
* 花旗
* 《永遠嘅星條旗》
* 國歌

## 出面網頁

* 美國國家歷史博物館有關美國國歌嘅網頁
*  美國國歌星條旗
* 星條旗（MP3）
陪著你走

《**陪著你走**》（，前名《**陪着你走**》），係香港無綫電視製作嘅時裝電視劇，由陳豪同胡杏兒領銜主演，監製陳耀全。呢套劇用導盲狗做主題。

## 主要角色
*陳豪 飾 甘言重
*胡杏兒 飾 宋天從
*麥長青 飾 余加勁
*姚子羚 飾 阮婉
*張振朗 飾 金秀玄
*樂瞳 飾 何娜
*雪妮 飾 梁嬌
*馬海倫 飾 司徒菲菲

## 前後節目

## 出面網頁
*陪著你走 - tvb.com
東西宮略

《**東西宮略**》（），係香港無綫電視製作嘅古裝電視劇，由郭晉安、陳法拉、陳敏之同阮兆祥領銜主演，監製黃偉聲。呢套劇用鍾無艷做主題。

## 主要角色
*郭晉安 飾 田辟疆
*陳法拉 飾 鍾無艷
*陳敏之 飾 夏迎春
*阮兆祥 飾 晏英

## 出面網頁
*東西宮略 - tvb.com
4 In Love

《**4 In Love**》（），係香港無綫電視製作嘅時裝電視劇，由佘詩曼、陳豪同黃德斌領銜主演，監製戚其義。呢套劇用愛情故仔做主題。

## 主要角色
*佘詩曼 飾 童靄瑤（Chloe）
*陳　豪 飾 余鎮東（余鎮）
*黃德斌 飾 潘俊謙（Cyrus）
*江欣燕 飾 馮姚丹（Kelly）
*金　剛 飾 林力行（Nick）
*郭少芸 飾 童美美（May姐）
*韋家雄 飾 鍾炳良（Danny）
*葉翠翠 飾 周思澄（Elsa）
*簡慕華 飾 張希妍（Hayley）
*劉　丹 飾 馮志明（明叔）
*韓馬利 飾 何春嬌（嬌姐）
*朱慧敏 飾 羅詠芝（Emily）

## 出面網頁
*4 In Love - tvb.com

## 前後節目
換樂無窮

《**換樂無窮**》（）係香港無綫電視製作嘅時裝電視劇，由胡杏兒、李思捷、李詩韻同王浩信領銜主演，監製林志華。呢套劇用一個可以交換願望嘅神奇網站做主題。

## 主要角色
*胡杏兒 飾 范淑香
*李思捷 飾 顧家仁
*李詩韻 飾 侯若海
*王浩信 飾 榮耀

## 出面網頁
*換樂無窮 - tvb.com
佳人

**佳人**係古詩嘅名，可以係：

*佳人 (杜甫)
*佳人 (黃淮)
*佳人 (釋函可)
*佳人 (屈大均)
*佳人 (孫原湘
*佳人 (蔡希邠)
*佳人 (蘇曼殊)
4 in Love

**4 in Love**係臺灣冇咗嘅四人女子組合，2000年成立，2002年解散。成員包括冷嘉琳、黃小柔、楊丞琳同張棋惠。出道2年內發過兩份專輯。

## 名
個名喺出道初期，由經紀公司BMG Music喺2000年改出嚟，源自雲（cloudy）、太陽（sunny）、雨（rainy）同風（windy）四種天氣現象而得名。

## 成員

## 參考資料
* 杨丞琳出席黄小柔大婚 4 in Love全员重聚 新浪娱乐 （2014-01-26）
新塘鎮

**新塘鎮**可以係：
* 新塘鎮 (廣州)
* 新塘鎮 (潮州)
* 新塘鎮 (杭州)
* 新塘鎮 (衡陽)
小新塘

**小新塘**（）係中國廣東省廣州市嘅地名，喺天河區廣州科學城入面，華觀路南邊；廣深高速公路北邊；凌塘村東邊；科珠路西邊。

## 名
相傳大元時期，有人喺個村整咗個禮源塘，水喺北邊村界幾里外嘅群山嚟，可以灌溉到幾千畝農田，之後陸續搞咗上陂同大淋陂兩個山塘。由於村民喺村前新挖咗好多個山塘，重將附近十幾個山塘整大同挖深，連城個30幾畝嘅大水塘，成為村嘅一大標記。後嚟啲人嗌做「小新塘」。

## 參考資料
* 天河区街名由来 广州文史

類:廣州地理
類:天河區自然村
摩哲圖

**摩哲圖**（**Mojito**）係古巴傳統咯嗲酒，用冧酒、蔗汁（或者蔗糖）、青檸汁、梳打水同薄荷灌埋。
馬天尼

**馬天尼**（**Martini**）係起源自美國嘅咯嗲酒，用氈酒、威末溝埋，再落粒橄欖裝飾。

如果用到乾嘅威末酒去溝，就叫**齋馬天尼**（或者**乾馬天尼**），係占士邦電影入面佢最鍾意飲嘅酒。
多蒙特

**多蒙特**（，(，：， ，）係德國北萊茵－西法倫州嘅，亦係全國第八大城，人口為。

## 地理

### 行政分區

自1975年1月1日起，多蒙特有12個市轄區，其中市中心分為西城區（Innenstadt-West）、北城區（Innenstadt-Nord）同東城區（Innenstadt-Ost）；市中心周圍有9個區，由北邊開始順時針數起分別係、、、、、匈砵（Hombruch）、、同，佢哋大部分本來係獨立嘅，喺1905至1975年間逐漸併入多蒙特，因此依啲區仍然保留自己嘅象徵，例如1928年併入嘅Hörde用以前嘅紋章作為區徽。

## 體育
### 足球

多蒙特足球會係德國足球歷史上最成功嘅球會之一，聯賽最近一次奪冠係喺。喺歐戰方面，多蒙特喺1966年贏到歐洲盃賽冠軍盃，係第一支奪得歐洲冠軍嘅德國球隊，亦曾經奪得過一次歐聯同洲際盃冠軍（1997年）。目前為止，多蒙特一共攞到8次德國聯賽同埋5次德國盃冠軍。多蒙特主場係（），現時受冠名贊助叫西格納伊度納公園球場（）。球場係為1974年世界盃興建，而2006年世界盃亦有幾場波喺度比賽。爾個球場係德國最大嘅足球場，可以容納81,365名觀眾。 

## 來源
拳王 (2012年電視劇)

《**拳王**》（），係香港無綫電視製作嘅2012年時裝電視劇，由鄭嘉穎、黃浩然、李施嬅同唐詩詠領銜主演，監製羅永賢。

呢套劇同2021年嘅同名劇集一樣用泰拳做主題，但故仔同角色都無任何關連，係兩套完全獨立嘅作品。

## 主要角色
*鄭嘉穎 飾 唐拾一
*黃浩然 飾 畢家成
*李詩韻 飾 齊柏暉
*唐詩詠 飾 任好逑

## 出面網頁
*拳王 - tvb.com
法政大學

**法政大學**（；），簡稱**法大**，係日本一間私立大學，本部設嚮東京都心嘅千代田區。法大嘅前身係1880年創立嘅**東京法學社**，係日本第一間私立法律學校。1920年改名做法政大學。

該校擁有包括法律、經濟、理工等等各種唔同研究範疇嘅16個學院，其中以法學院同社會學院嘅歷史最悠久，係日本第一間設立呢兩個學院嘅私立大學。另外，法大同慶應義塾大學、東京大學、早稻田大學、明治大學、立教大學一齊組成咗「」；亦同時係有「」之稱嘅「難關私大」（好難考嘅私立大學群）入面其中一間。

## 歷史

1880年（明治13年）成立嘅東京法學社，係由當時一班法律學家同舊史嘅啲官一齊搞嘅，重搵埋個時日本政府嘅法律顧問、巴黎大學教授嚟做首席教授。嗰陣學社啲人，好多都係呢個法國人嘅門生。到咗1920年，學社正式定名做法政大學，一直沿用到而家。而去到1945年，日本打敗仗之後，根據當時日本新嘅私立大學法，大學喺1951年改組成學校法人法政大學，即係今時今日嘅法政大學。

## 學院

*市谷校區
** 法學院
** 文學院
** 經營學院
** 國際文化學部
** 人文環境學部
** 潛力開發人生設計學部
** 設計工學部
** 國際教養學部（GIS）

*多摩校區
** 經濟學院
** 社會學院
** 現代福利學部
** 體育健康學部

*小金井校區
** 資訊科學部
** 理工學院
** 生命科學院
*其他
** 函授教育部


## 舊生

法政大學培養出好多法官、政治人同企業家，譬如日本首相菅義偉就係舊生。另外，2015年為咗救人而畀ISIS隊冧咗嘅戰地記者後藤健二都係出自法政。民國初年，好多中國政治人同革命家好似宋教仁、湯化龍咁都喺處留過學。

## 參考
拉斯德·賓·穆罕默德·艾·馬克圖姆

**拉斯德·賓·穆罕默德·艾·馬克圖姆**（；）係阿聯酋杜拜酋長穆罕默德·賓·拉斯德·艾·馬克圖姆嘅大仔。佢做過杜拜好多間投資公司、銀行嘅主要合夥人；2006年亞運會贏過120km個人耐力賽嘅2個冠軍，2008～2010年做過阿聯酋奧委會主席，2010年，佢俾美國科比斯雜誌評為全球最熱門嘅後生皇室成員之一。

2015年9月19號，拉斯德·賓·穆罕默德·艾·馬克圖姆因突發心臟病死咗，終年33歲。

## 出面網頁
* http://www.linkedin.com/pub/h-h-sheikh-rashid-bin-mohammed-bin-rashid-al-maktoum/56/ba4/a86
* http://www.kentuckyderby.com/contenders/connections/zabeel-racing-international
* http://www.dubairacenight.com/sheikh-rashids-zabeel-racing-purchases-richards-kid/
* http://www.bloodhorse.com/horse-racing/articles/54433/readys-echo-sold-to-zabeel-racing
* http://www.tcf-me.com/client_portal/68/news_releases/270
* http://www.arabianbusiness.com/companies/noor-islamic-bank-69131.html
* http://www.noortakaful.com/about/NT_Annual_Report_2011_English_FINAL.pdf
* http://www.fanoos.com/society/sheikh_rashid_bin_mohammed_al_maktoum.html
* http://gulfnews.com/news/uae/government/shaikh-rashid-dies-of-heart-attack-1.1586338
* 
* Rashid bin Mohammed bin Rashid Al Maktoum passes away

類:阿拉伯聯合酋長國人
類:王室
華美路 (廣州)

**華美路**（）係中國廣東省廣州市嘅南北走向馬路，喺天河區柯木塱。南邊從324國道嘅火爐山北門開始，一直向北去到劍咀路同漁東路交界，廣河高速橋底。

## 概要
全長2km，闊12米，雙向2車道。

## 經過嘅道路
條路順序從北到南排，**加粗**嘅字係主幹道：
* ****
* 柯木塱西路
* 劍咀路
* 劍咀路、**[[廣河高速公路]]**（橋頂穿過，冇匝道落去）、漁東路
陪着你走

**陪着你走**（），係香港歌手盧冠廷嘅一隻歌，盧冠廷作曲，唐書琛填詞。當年拍MV嗰時，盧冠廷同劉天蘭各拖隻狗仔唱《陪着你走》，之後盧海鵬就上節目《歡樂今宵》玩扮嘢，改個名叫盧氣廷，拖住隻豬唱《陪着你嘔》。

## 睇埋
*《疫境同行》

## 攷

類:粵語流行曲
華美路

**華美路**可以係：
*華美路 (廣州)：喺廣東省廣州市天河區。
*華美路 (深圳)：喺廣東省深圳市，有2條。
*華美路 (珠海)：喺廣東省珠海市香洲區。
*華美路 (汕頭)：喺廣東省汕頭市潮南區。
*華美路 (佛山)：喺廣東省佛山市，有3條。
*華美路 (珠海)：喺廣東省珠海市香洲區。
*華美路 (東莞)：喺廣東省東莞市，有2條。
*華美路 (海口)：喺海南省海口市秀英區。
*華美路 (上海)：喺上海市閔行區。
*華美路 (成都)：喺四川省成都市新都區。
*華美路 (南京)：喺江蘇省南京市浦口區。
*華美路 (無錫)：喺江蘇省無錫市宜興市。
*華美路 (蘇州)：喺江蘇省蘇州市常熟市。
*華美路 (鹽城)：喺江蘇省鹽城市東台市。
*華美路 (重慶)：喺重慶市九龍坡區。
*華美路 (蘇州)：喺江蘇省蘇州市常熟市。
*華美路 (石家莊)：喺河北省石家莊市藁城區。
*華美路 (泉州)：喺福建省泉州市，有2條。
*華美路 (沈陽)：喺遼寧省沈陽市法庫縣。
*華美路 (銀川)：喺寧夏回族自治區銀川市賀蘭縣。
咯嗲杯

**咯嗲杯**係用嚟裝咯嗲嘅玻璃杯，上寬下窄，容量13厘升。呢種杯最初頭係用嚟裝馬天尼，所以又叫**馬天尼杯**。
咯嗲醬

**咯嗲醬**，又叫**咯嗲汁**，係用嚟點凍食海鮮嘅西式醬汁，最初頭係用嚟點大蝦咯嗲，跟住發展到點生蠔同第啲海鮮。

咯嗲醬比較流行美式配方，材料有番茄醬、辣醬（譬如辣椒仔）、西洋山葵、喼汁同檸檬汁。歐洲式配方就用番茄醬加蛋黃醬，幾似千島醬。
輾轉相除法

，或者叫**歐幾里得演算法**（），係求最大公因數嘅算法。輾轉相除法首次記載喺約前300年古希臘嘅歐幾里得嘅《幾何原本》入面，而中國最早記載喺東漢嘅《九章算術》。

## 詳細算法
首先假設有兩個整數a，b，其中一個並唔等於零。

利用餘數定理，得出a=bq_1+r_1。

再利用餘數定理，將b除r_1，得出b=r_1q_2+r_2。

重複以上步驟，直到可以餘盡為止，如果係n次搞掂嘅話，即係r_n=0，得出r_{n-2}=q_{n}r_{n-1}+r_n=q_nr_{n-1}。

咁佢哋嘅公因數就係 \gcd(a,b)=r_{n-1}

## 證明
假設有兩個整數a,b\in\Z。利用餘數定理，得知有一個r_0,q_0\in\Z同埋0，得到a=bq_0+r_0之後，利用最大公因數既性質，得知\gcd(a,b)=\gcd(b,r_0)。根據輾轉相除法，b=r_0q_1+r_1同一個原理，\gcd(b,r_0)=\gcd(r_0,r_1)。直到r_n=0，得到r_{n-2}=r_{n-1}q_n+r_n，得知\gcd(r_{n-2},r_{n-1})=\gcd(r_{n-1},r_{n})。

因為r_n=0，所以\gcd(r_{n-2},r_{n-1})=\gcd(r_{n-1},0)=r_{n-1}。

再推返上去，\gcd(a,b)=r_{n-1}。

## 其他應用
第一個應用係用嚟證明「如果k>0，咁就\gcd(ka,kb)=k\gcd(a,b)。」

**證明：**

利用輾轉相除法求\gcd(ka,kb)。\begin{align}
a &= bq_0+r_0 \quad ,0所以，\gcd(a,b)=r_{n-1}，\gcd(ka,kb)=r_{n-1}k。

由上面可以推斷到「任何整數k\neq0，\gcd(ka,kb)=|k|\gcd(a,b)。」

**證明：**

如果k>0，咁\gcd(ka,kb)=k\gcd(a,b)，即係\gcd(ka,kb)=|k|\gcd(a,b)。即係要假設k，咁樣-k=|k|>0。\begin{align}
\gcd(-ka,-kb) &= \gcd(|k|a,|k|b)\\
&= |k|\gcd(a,b)
\end{align}

## 例子
搵13579同246810既GCD。

\begin{align} 
246810 &= 13579\times18+2388\\ 
13579 &= 2388\times5+1639\\
2388 &= 1639\times1+749\\
1639 &= 749\times2+141\\
749 &= 141\times5+44\\
141 &= 44\times3+9\\
44 &= 9\times4+8\\
9 &= 8\times1+1
\end{align}

所以\gcd(246810,13579)=1。

## 睇埋
* 比舒公式
* 線性商餘方程
* 孫子定理
最大公因數

**最大公因數**（，簡寫**H.C.F.**；或者greatest common divisor，簡寫**G.C.D.**），又叫**最大公約數**，係兩個或以上嘅整數入面嘅最大嗰個因數。譬如8同12嘅最大公因數係4。

喺數論入面，常用嘅叫法係GCD。而兩個整數a、b既最大公因數會用\gcd(a,b)=d或者用(a,b)=d嚟表達。

## 定義
最大公因數嚴謹嘅數學定義需要用到可除性。

假設有兩個整數a、b，其中一個係唔等於零。a、b嘅最大公因數\gcd(a,b)係一個整正數d，而d符合以下兩個條件：
# d|a,d|b
# 如果有另一個d'符合條件一，上面講嘅d需要符合d'

要揾GCD，可以用輾轉相除法。

## 性質
最大公因數有幾個有用嘅性質。
# 如果a=qb+r成立，咁\gcd(a,b)=\gcd(b,r)。呢個係結合餘數定理同埋可除性嘅結果。
# 如果k>0，咁\gcd(ka,kb)=k\times \gcd(a,b)。
# 如果k係一個整數，唔等於零，咁\gcd(ka,kb)=|k|\gcd(a,b)。呢個|k|係解絕對值。

;證明：

假設\gcd(a,b)=d，得出d|a,d|b。

由d|a，代入a=qb+r，得出d|(qb+r)。

因為d|b，所以d|qb，再由此可以推斷出d|r。

因為r=a-qb，所以\gcd(a,b)=\gcd(b,r)。

呢個性質可以用嚟證明輾轉相除法。而其他兩個性質係需要用到輾轉相除法嚟證明。

## 搵公因數既方法
搵公因數嘅方法有好多，其中一個就係**輾轉相除法**，不過重有幾個都係常用。
* 輾轉相除法
* 例出公因數
* 短除法

### 輾轉相除法

利用輾轉相除法去搵53同123嘅GCD。

123=53\times2+17

53=17\times3+2


17=2\times8+1


2=2\times1+0


\therefore \gcd(53,123)=1


### 列出公因數
列出所有公因數去搵12同8嘅GCD：

\begin{align} 
12 &= 12\times 1 \\ 
&= 2\times6\\
&= 3\times4\\ 
\end{align}                   

\begin{align} 
8 &= 8\times 1 \\ 
&= 2\times4\\
\end{align}

兩個數都有嘅因數包括1、2同4，所以最大公因數係4。

## 應用
公因數嘅概念可以喺數學上面證明好多有用嘅性質。
* 假設n\in\Z
係整數，咁\gcd(n,n+1)=1
。
* 假設n\in\Z
係整數，咁\gcd(n,n+2)
只可以係1
或者2
。
* \gcd(\gcd(a,b),b)=\gcd(a,b)
。
* 如果k=abc+1
，咁\gcd(k,a)=\gcd(k,b)=\gcd(k,c)=1
。
* 如果\gcd(a,b)=d
，咁\gcd\bigl(\frac{a}{d},\frac{b}{d}\bigr)=1
。

## 睇埋
*輾轉相除法
*相對質數
*最小公倍數
*比舒公式
*歐幾理得推論
大蝦咯嗲

**大蝦咯嗲**，又叫**蝦雞尾酒**，係一味起源自英國嘅凍食海鮮頭盤，將熟嘅大蝦、沙律菜同咯嗲醬放落個咯嗲杯入面。

呢款菜而家喺英國同美國好受歡迎。

## 概述
蝦雞尾酒嘅必要成份係醬汁。喺美國，傳統上係一種結合咗番茄醬同馬鈴薯嘅醬汁，叫做雞尾酒醬，但係喺美國以外，馬鈴薯會用蛋黃醬取代。有時會加埋伍斯特醬或者辣醬。

## 歷史
要講蝦雞尾酒嘅歷史，首先要講佢前身「蠔雞尾酒」嘅歷史。

食物記者John F. Mariani喺佢嘅著作《》提到，19世紀嘅美國，有「（蠔迷）」之稱，嗰陣時生蠔喺美國好受歡迎，無論邊間餐廳都會有得食。嗰陣時，有一道叫做「蠔雞尾酒」嘅菜。雖然可信性唔高，但有啲講法話蠔雞尾酒係「1860年喺三藩市嘅礦工將蠔浸喺茄汁」搞出嚟嘅，呢個講法喺報紙度經常出現。雖然Fannie Farmer喺1896年版嘅《Boston Cooking-School Cook Book》冇提到蠔雞尾酒，但到咗1918年嘅第三版入面，就有三個蠔雞尾酒嘅食譜。「蠔雞尾酒III」嘅食譜用咗茄汁、檸檬汁、切碎嘅青蔥、Tabasco辣椒醬、鹽、磨碎嘅辣根，呢個配方同今日大家識嘅雞尾酒醬係一樣。雖然韋氏詞典冇收錄蠔雞尾酒或者蝦雞尾酒，但有收錄雞尾酒醬，話呢個詞語係「大約1902年首次出現喺印刷品上」。作為佐證，喺芝加哥論壇報嘅檔案裡面，真係搵到咗一個「Snyder's Cocktail Sauce Pint」嘅廣告，刊登喺1902年2月9日。

19世紀後期到20世紀初，大家好鐘意將「雞尾酒」呢個詞加喺唔同嘢度，嗰時「雞尾酒派對」嘅女性會著「雞尾酒裙」，聽「雞尾酒鋼琴家」彈琴，仲會將「雞尾酒杯」放喺「咖啡枱」上面。諗下呢啲情況，可以估到雞尾酒醬、蠔雞尾酒同蝦雞尾酒可能係因為喺呢啲場合（好可能係「雞尾酒酒廊」）供應，所以得呢個名。

不過，喺芝加哥論壇報嘅檔案度有篇文章推翻咗呢個推測。呢篇文章係由太陽報轉載，喺1889年7月4日發表，講述一個喺紐約市餐廳Delmonico's（開業於1837年）有關三藩市男人嘅故事，將蠔雞尾酒描述為三藩市嘅名物飲品，而唔係一個菜。嗰個男人描述嘅食譜係「喺高腳杯或者啤酒杯入面放半打至一打細細隻嘅蠔，再加夠酒浸到蠔見唔到，之後加少少鹽、胡椒、茄汁、Tabasco辣椒醬、半湯匙喼汁、兩至三湯匙醋，最後加少少辣根，再用湯匙撈勻」。呢個雞尾酒嘅存在係得到雞尾酒歷史專家David Wondrich嘅確認，佢話呢種雞尾酒喺三藩市至少可以追溯到1860年代，唔單止喺酒吧有得賣，連魚舖同街頭小販都會賣，每杯10美分。到咗1889年，呢個「蠔雞尾酒」已經喺紐約市出名，甚至被認為係曼哈頓俱樂部嘅發明。Wondrich仲話：「蠔雞尾酒喺1930年代仲幾普遍，但之後開始少見，因為1950年代嘅污染導致蠔嘅收成急劇減少，價格暴漲，呢道菜慢慢就冇咗」。

蠔嘅收成減少，啱啱好同蝦產業正式開始發展嘅時期重疊，喺1914年11月30日嘅芝加哥論壇報廣告度，有拉薩爾酒店（LaSalle Hotel）日曆菜單嘅廣告提到「新鮮蝦雞尾酒」，仲有匈牙利產牛肉古拉什燴牛肉同埋加咗蘆筍尖嘅火雞吉列。呢個「蝦雞尾酒」同之前三藩市嘅「蠔雞尾酒」唔同，呢個唔係飲品，所以唔需要一次過飲晒，而係將醬汁同海鮮分開嚟上。

喺1922年出版嘅Helen M. Wells嘅料理書《》入面，介紹咗用而家叫做雞尾酒醬嘅醬汁拌勻切碎海鮮，作為結婚紀念晚餐前菜嘅食譜，而喺1924年出版嘅Ida Bailey Allen嘅料理書《》入面提到「龍蝦、蟹、蝦或者蠔雞尾酒」。

另外仲有以下幾個蝦雞尾酒嘅起源講法：
* 係因應1920年嘅美國禁酒令搞出嚟嘅。
* 係喺1950年代後期拉斯維加斯酒店首先供應嘅菜式。
** Golden Gate Hotel認為呢道菜係由喺1959年開始出售，當時價錢係50美分，據稱係因為Ghelfi懷念新鮮嘅海鮮所以發明咗出嚟。
* 係喺英國誕生嘅菜。

雖然蝦雞尾酒嘅具體起源仍然有爭議，但可以肯定嘅係，佢喺20世紀中葉已經變得好流行，慢慢喺全世界都知名。

## 疏仕
華美路 (珠海)

**華美路**（）係中國廣東省珠海市嘅勾形走向馬路，喺香洲區。南邊礦新路同花地路交界嘅灣仔海鮮街附近開始，一直去到銀坑頂東邊嘅新村入面。

## 概要
全長730m，闊10米，雙向2車道。

## 經過嘅道路
條路順序從北到南排，**加粗**嘅字係主幹道：
* 礦新路、花地路、灣仔海鮮街
* 三灣路
香港同星加坡關係

**香港同星加坡關係**係指歷史上嘅香港同星加坡，以至而家中華人民共和國香港特別行政區同星加坡共和國之間的雙邊關係，係中國－星加坡關係嘅一部份。兩個地方以前都係大英帝國嘅殖民地，而家同時係國際金融中心。1997年之前星加坡政府喺香港嘅代表係星加坡駐香港專員公署，1997年之後就係星加坡駐香港總領事館。

## 史
星加坡同香港喺19世紀就開始商貿往來。根據1900年代香港報刊嘅評論版面，當時已經有星加坡同香港相互競爭嘅講法。據1923年星嘉坡日本人寫嘅《新嘉坡概要》入面記載，當時星加坡同香港之間已經存在貿易關係，當時亦都有日本商船往返香港同星加坡兩個地方。

喺兩個地方重屬於英國管治嘅時候，有部份曾經喺香港政府或者星加坡政府做過嘅官員都曾經喺對方政府任職，呢啲官員將先做嗰度嘅制度帶入之後做嗰度。例如金文泰喺1925年到1930年嗰時做香港總督，之後又喺1930年到1934嗰時做三洲府總督；柏立基喺1955年到1957年嗰時做星加坡總督，之後又喺1958年到1964嗰時做香港總督。金文泰做三洲府總督嗰時，效法香港行政局喺三洲府行政局再委任華人做行政局非官守議員。柏立基做香港總督嗰時，亦都跟星加坡自治嘅方式，推動公務員本地化，重提升咗香港本地人做政府嘅高層職位。

1959年開始做星加坡總理嘅李光耀訪問過香港好多次，亦曾經好多次就香港嘅政制發展表達睇法。1984年，中華人民共和國同英國簽《中英聯合聲明》，宣佈中華人民共和國會喺1997年7月1號接收香港，搞到香港出現移民潮，其中有一部份香港人移民星加坡。1989年六四事件之後，星加坡政府每年向香港發出2.5萬個家庭移民簽證配額，當時排隊嘅人龍甚至由當時專員公署所在嘅金鐘延伸到2公里之外嘅灣仔。1997年，星加坡工人黨領袖鄧亮洪因為俾李光耀等人告誹謗被判敗訴而要流亡澳洲，期間曾經短暫停留過香港，重喺香港中文大學嘅幫助之下出版咗《鄧亮洪回憶錄》。2000年，香港中文大學向李光耀頒榮譽博士學位，搞到學生會好不滿，佢哋發動聯署行動，要求校方撤回決定。

2014年9月17號，星加坡總理李顯龍訪問香港，同香港行政長官梁振英見面。梁振英同李顯龍講咗兩地之間各方面嘅合作同交流，當中包括房屋、土地規劃同基建等等。梁振英亦都擺晚宴去款待李顯龍。2015年3月23日，星加坡建國總理李光耀死咗，梁振英亦都寫咗封信畀李顯龍致哀。2015年6月30號，星加坡學生余澎杉因為上載批評李光耀嘅影片而俾人押入精神病院，香港八間大學嘅學生會同學民思潮同一日到星加坡駐香港總領事館請願，要求星加坡政府放咗余澎杉。

## 貿易關係
2012年，香港對星加坡嘅出口額係25.3億美元，而星加坡對香港嘅出口額係168億美元。香港主要向星加坡出口機械、貴金屬、交通架生等等，而星加坡主要向香港出口機械、精煉石油、貴金屬等等。

1995年9月，香港星加坡商會成立。

## 文化關係
2004年4月，星加坡同香港簽訂《文化合作諒解備忘錄》。2006年香港藝穗會舉辦嘅雙城節就係以星加坡為焦點，去配合兩地簽咗《文化合作諒解備忘錄》。2015年，香港藝穗會舉辦咗「2015 照亮香港在星加坡」活動。

星加坡教育部喺香港設立咗唯一一間嘅海外學校星加坡國際學校。
## 睇埋
* 新加坡親中爭議：有部份香港同台灣嘅人認為，新加坡政府同埋一啲媒體採取親中派嘅立場，特別係喺中國同台灣或者香港嘅矛盾衝突上（例如香港反送中運動），新加坡一啲主要媒體報導嘅觀點，甚至官員發言都傾向中共政府。

## 參考

## 睇埋
* 香港外交
* 星加坡外交

## 出面網站
* 香港駐星加坡經濟貿易辦事處官網
* 星加坡駐香港總領事館官網
因數

**因數**係一種數，當a可以畀b整除而無餘數，b就係a嘅因數。譬如42可以畀7整除，所以7係42其中一個因數。

## 睇埋
*質因數
*最大公因數
*倍數
*質因數分解
*因式
*因式分解
近似值

**近似值**，生活上又叫**約數**，係指兩樣嘢（通常係一個數值）差唔多一樣，但又唔係完全一樣。

表達近似嘅符號會用到兩條波浪，即係≈。

## 睇埋
*數量級
*數值分析
*球狀乳牛
爵祿街

**爵祿街**（；）係一條喺黃大仙區新蒲崗工業區入面嘅街，西起彩虹道同大成街交界，東至景福街近文理書院（九龍），全長約400米。

爵祿街位於新蒲崗工業區西部，1950年代尾先至出現。家下新蒲崗工業區本身係啟德機場停機坪一部份，爵祿街就係起喺曾經畀好多國際組織認定為全球最危險跑道之一嘅舊13／31跑道（並唔係後來伸出海入面嘅新13／31跑道）上面，該跑道唔用之後起嘅街道因而攞「著陸」嘅諧音命名為「爵祿街」，有飛機降落嘅意思。

## 建築物
* 香港考試及評核局
* 可立中學（嗇色園主辦）

## 相關
喺英國倫敦唐人街，有一條同名嘅爵祿街（），可以話係唐人街嘅核心，市政府喺街名牌上同時寫有爵祿街嘅中文同英文。

## 攷

* 
* 

類:新蒲崗街道
爆炸

**爆炸**（）係一樣嘢產生化學反應嗰時可以即刻產生大量能量，令氣體急劇膨脹，產生光、熱同衝擊波，對附近嘅嘢構成破壞。

## 概念

首先，思考吓壓力呢個概念。想像而家有股力施落一塊表面嗰度，而股力喺方向上係同塊表面成垂直嘅，噉塊表面受嘅壓力（p）由以下呢條式反映：
:p = \frac{F}{S}，當中
*F 代表嗰股垂直嘅作用力；
*S 代表受力嘅面積；
噉而家想像空間入邊有一點，喺嗰一點一剎那間突然有股好勁嘅**向外**壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。

## 技術
*炸藥
*炸彈

## 睇吓
*大爆炸
*燃燒
*爆縮

## 引述
國士館大學

**國士館大學**（；），係日本一間私立大學，1917年成立，1958年正式成為大學。主校區坐落喺東京都嘅世田谷區。
華觀路

**華觀路**（）係中國廣東省廣州市嘅東西走向主幹道，喺天河區岑村。西邊從科韻北路同岑村公路嘅交界開始，一直向東去到科學大道同大觀中路嘅交界。

## 概要
全長3.4km，闊46米，雙向6車道。

## 經過嘅道路
條路順序從西到東排，**加粗**嘅字係主幹道：
* **[[科韻路|科韻北路]]**、岑村公路
* 南新街
* 凌塘南路
* 高唐路
* 高普路
* **[[科學大道 (廣州)|科學大道]]**、**[[大觀路 (廣州)|大觀中路]]**
自燃

**自燃**係種燃燒情況，喺無外來火源嘅情況下自己發熱而燒著。比較常見識自燃嘅物質有白磷。
燃燒

**燃燒**（）係一樣嘢（燃料）同氧化劑（通常係大氣嘅氧）夠熱嘅情況下快速氧化，產生光同熱嘅化學反應，會出現有火焰同煙嘅火。

## 完全燃燒同唔完全燃燒
### 完全燃燒

完全燃燒係指喺有燃料同充足嘅助燃物底行完全進行燃燒反應。當碳氫化合物喺氧氣度燃燒嗰陣，一般會出二氧化碳同水。化學元素喺燃燒嗰陣多數會出氧化物，例如碳會變成二氧化碳、硫會變成二氧化硫，鐵會變成氧化鐵噉。若果助燃物係氧氣，氮一般畀人當做唔會燃燒，但若果助燃物係空氣嘅話，就會形成少量嘅氮氧化物（）。

燃燒之後嘅產物嘅氧化數唔一定係最高，而且形成嘅氧化數同溫度有啦掕。譬如攞硫喺空氣度燒，唔容易形成三氧化硫。喺溫度過咗嗰陣，就會開始產生，再高溫啲就多啲。嘅量亦會隨住氧過量嘅比例而唔同。

### 唔完全燃燒
若果氧氣唔夠（即係唔完全燃燒），就會出一氧化碳，而人一旦吸入過多嘅一氧化碳就會喺一到兩個鐘頭入面暈低。噉係因為一氧化碳喺血度會同血紅蛋白（負責輸送氧氣畀唔同生物組織）反應，因而減慢氧氣輸送嘅速度，令個腦同第啲細胞缺氧，做唔到有氧呼吸。

## 睇埋
*火三角
*爆炸
*自燃
*偈（內燃機）

## 攷
元朗行人天橋系統

**元朗行人天橋系統**係香港一條計劃起嘅行人天橋系統，係嗰時嘅行政長官曾蔭權喺2009年透過《施政報告》提出嘅計劃，大致上係喺元朗市中心青山公路元朗段起行人天橋系統同行人專用區，覆蓋元朗市中心入面人流特別暢旺嘅街，用嚟改善元朗市中心嘅行人同車輛嘅交通情況，同埋達致綠化同粉飾周邊環境同減低環境污染。
將軍澳水上活動中心

**將軍澳水上活動中心**係香港康樂及文化事務署準備起嘅水上康樂設施，位置喺新界西貢區將軍澳，佔地約莫1.35公頃。

水上活動中心設備包括有教室、存放救生艇、訓練艇同水上活動器材嘅倉庫、更衣室、洗手間、包埋急救室同瞭望站嘅服務主樓、做岸上活動嘅平台、戶外淋浴設施、供船艇進入水道嘅下水道、看台同單車停泊處，重有龍舟設施。
頭髮 (小說)

《**頭髮**》係倪匡筆下科幻小說衛斯理系列嘅其中一本，個故仔講到衛斯理消失六年，發現咗頭髮用途嘅秘密，重知道原來穆罕默德、佛祖釋迦牟尼、耶穌、老子李耳係由外星派嚟地球教化人類。
開心 (小說)

《**開心**》係倪匡筆下科幻小說衛斯理系列嘅其中一本，個故仔講到衛斯理遇到一位綽號「天工大王」嘅技工大師研究緊點樣打開一座大山嘅心。
屯門第16區運動場

**屯門第16區運動場**係香港一座建議起嘅區域大型戶外運動場，選址喺新界屯門西南面第16區河畔，面積5.79公頃，有5,000個位。

## 沿革
康樂及文化事務署喺2009年4月14號就呢個計劃向屯門區議會諮詢，區議員通過動議話要增加固定座位到5,000個或者以上，同埋加入防止噪音設施物料同交通配套等等。到2012年，建築署就工程計劃完成咗技術可行性研究，同埋獲得審批。
孟浩然

**孟浩然**（），名**浩**，字**浩然**，號**孟山人**，以字行，大唐襄州（今湖北襄陽）人，又稱**孟襄陽**，係盛唐時期詩人，屬於山水田園派。孟浩然後生時曾遊歷四方，所以後人稱佢做孟鹿門、鹿門處士，同王維並稱為**王孟**。

## 生平
唐玄宗在位時嘅開元十五年（727年）冬天，孟浩然去長安想搵官做，第二年應考進士失敗咗。王維曾經向唐玄宗推薦孟浩然，點知孟浩然嘅一句詩《不才明主棄》，搞到唐玄宗好唔高興，失去咗喺朝廷做官嘅機會。

開元十七年（729年）孟浩然漫遊吳越。開元二十年（732年）返到襄陽。

開元二十二年（734年）孟浩然又再去長安。韓朝宗好欣賞孟浩然，於是邀請佢參加飲宴，並且向朝廷推薦佢，點知孟浩然因為同朋友飲酒而錯過咗同韓朝宗嘅約定。

開元二十三年（735年）孟浩然遊蜀。

開元二十五年（737年），張九齡做荊州長史，招孟浩然做幕府。無幾耐，孟浩然返去老家。開元二十八年（740年），王昌齡遊襄陽，探訪孟浩然，兩個人見面好開心。咁啱孟浩然病疹發背，本來就快好返，但係因為佢縱情飲酒，食鮮疾發逝世。

## 著作
孟浩然嘅詩歌絕大部分都係五言律詩，題材大多關於山水田園和隱逸、旅行等內容。佢同王維、李白、張九齡好老友，繼陶淵明、謝靈運、謝朓之後，開盛唐山水詩嘅先聲。出名嘅詩作有《秋登萬山寄張五》、《過故人莊》、《春曉》等篇。

孟浩然嘅詩同王維齊名，並稱「王孟」。依家通行嘅《孟浩然集》收詩263首，但其中有其他人嘅作品。

## 評價
李白對孟浩然極為崇拜，曾經作過幾首詩送畀大自己十二歲嘅孟浩然，最著名嘅一首係《贈孟浩然》：「吾愛孟夫子，風流天下聞。紅顏棄軒冕，白首臥松雲。醉月頻中聖，迷花不事君。高山安可仰，徒此揖清芬。」

## 墓葬
孟浩然墓喺湖北襄陽城東風林南麓。

## 註

## 出面網頁

* 《孟浩然年譜》
* 《古詩庫：孟浩然全集》
*下定雅弘：〈孟浩然對陶淵明的敬慕：從前期到後期的變化〉。
希伯萊奴隸大合唱

《**希伯萊奴隸大合唱**》（正式標題：**思想於黃金翼上飛翔**；）係意大利作曲家威爾第嘅歌劇《拿布果》裡面嘅一首大合唱，作詞人係T. 索里拉（Temistocle Solera）。

今日，《希伯萊奴隸大合唱》經常會喺意大利有政治用途。2011年3月，《拿布果》喺羅馬歌劇院上演嘅時候，喺演員唱《希伯萊奴隸大合唱》之前，樂隊嘅指揮列卡度·穆鐵（Riccardo Muti）發表徂一篇抗議意大利政府削減文化預算嘅演講，然後邀請全場觀眾一齊唱《希伯萊奴隸大合唱》。

## 參考


類:威爾第
黑木奈奈

**黑木奈奈**（；；）係日本NHK電視台嘅主播，日本九州地方鹿兒島縣人。2006年4月去咗日本MBS電視台做記者直到2007年2月辭職，2007年4月到日本TBS後，做過3個唔同節目主持，直到2010年3月退出TBS，到日本做演員。2011年4月到NHK屬下嘅電視台——NHK BS1做節目主持，2014年3月被派到國際報道2014節目組做主持。

## 死
黑木奈奈喺2014年7月27號去緊餐廳食嘢時，因急性胃潰瘍而送入醫院。經過手術之後，喺2014年8月18號返到NHK繼續做主持，但佢喺2014年9月29號宣佈自己有胃癌而做第二次手術。NHK鑒於黑木嘅身體情況而改去每個禮拜一嘅國際報道2015節目做主持。

黑木奈奈喺2015年7月13號因胃癌復發而唔再繼續做節目主持，雖然經一段休養後復出，但2015年9月19號因胃癌惡化，最後冇得醫而死，終年32歲。

## 註

類:日本人
類:電視主持人
類:癌死者
科韻路

**科韻路**（）係中國廣東省廣州市嘅南北走向主幹道，橫跨天河區同海珠區。南邊從南沙港快速路最北邊嘅崙頭立交附近開始，一直向北去到華觀路同岑村公路嘅交界。

## 概要
全長10.6km，闊46米，雙向6車道。馬路分開咗南、中、北三條。

## 科韻路嘅三條道路，起點到終點
* 科韻南路：從南沙港快速路嘅崙頭立交附近開始，一直到琶洲大橋南邊橋腳。
* 科韻中路：從琶洲大橋北邊橋腳開始，一直到廣園快速路。
* 科韻北路：從廣園快速路開始，一直到華觀路同岑村公路嘅交界。

## 史
馬路喺2004年中國國慶之前，係一條好窄嘅2車道沙路，長度從中山大道西到黃埔大道中。2004年10月，廣州市政府為咗開發海珠區東邊嘅新港東路、崙頭、番禺嘅大學城、天河區東邊嘅廣州科學城同岑村一帶而加闊兼兩邊延長呢條路。最初先起廣園快速路到新滘東路段，將舊時科韻路同琶洲大橋、南沙港快速路連埋一齊，直到2006年5月28號起好。但廣園快速路以北到岑村嘅工程重喺度繼續搞，直到廣州亞運會開幕之前嘅4個月先至通車。

### 琶洲大橋收費問題

科韻路延長段喺2006年通車之前，琶洲大橋喺2005年3月8號到2006年3月18號為止搞過收費。自琶洲大橋停止收費之後，橋上嘅收費亭喺2006年4月初冚唪唥拆嗮。

## 經過嘅道路
條路順序從南到北排，**加粗**嘅字係主幹道：
* ***'【'''[[崙頭立交]]'''】
* [[崙頭路]]
* ***'（橋頂穿過，冇連埋一齊）
* **[[新滘路 (廣州)|新滘東路]]**
* **[[鳳浦路 (廣州)|鳳浦中路]]**
* **[[新港路 (廣州)|新港東路]]**【**[[琶洲立交]]**】
* 琶洲大道東
* **[[閱江路|閱江中路]]**（橋底穿過，冇連埋一齊）
* **[[臨江大道 (廣州)|臨江大道]]**（橋底穿過，冇連埋一齊）
* 椰林路
* 百合路
* **[[黃埔大道|黃埔大道中]]**【**[[科韻路黃埔大道立交]]**】
* 建業路
* **[[中山大道 (廣州)|中山大道西]]**
* 下崗元路
* 涌東路
* 棠安路
* 荷光路
* **[[廣園快速路]]**
* 匯景東路
* ****
* 沐陂西路
* **[[華觀路]]**、岑村公路

## 註
王冠

**王冠**係西洋文化入面國王同王族戴上頭頂嘅頭飾，代表王權。而王后戴嘅又叫**后冠**。

## 睇埋
*冕冠
冕冠

**冕冠**係中華文化入面君主同男性王族戴上頭頂嘅頭飾，代表王權，配搭冕服。而女性戴嘅又叫**鳳冠**。

## 睇埋
*王冠
鄧亮洪

**鄧亮洪**（；；；）係星架坡政治人物、律師，亦都曾經係星架坡反對黨工人黨嘅領袖。

## 1997年大選
鄧亮洪曾經代表星架坡工人黨參選1997年星架坡大選靜山集選區，但只獲得45巴仙嘅票而落選。

鄧亮洪喺大選前曾經好多次畀星架坡傳媒話佢「反基督教、危險、大漢沙文主義」等等，亦都曾經收過死亡恐嚇信，所以就向差館報案，但係差人唔理有關指控，鄧亮洪於是離開星架坡去馬來西亞柔佛州新山留咗一陣。大選過咗之後畀內閣資政李光耀、總理吳作棟等11個人告佢誹謗。除此之外，鄧亮洪亦都畀稅局告佢逃稅，佢老婆嘅護照曾經畀人沒收，之後還番。鄧亮洪於是先流亡香港，再去澳洲尋求政治庇護。

### 回憶錄同星架坡選舉
鄧亮洪寫嘅《鄧亮洪回憶錄》寫咗人民行動黨點樣用行政同司法手段限制反對黨，同埋操控選舉制度同規則去令到反對黨無辦法同人民行動黨挑戰，呢啲手段包括操控選舉時間、減少新聞採訪反對黨、減少撥畀反對黨贏咗嘅選區嘅公共經費、重新劃過選區等等，去說明星架坡選舉長期唔公平嘅制度。

## 攷

## 睇埋
* 李光耀
* 星架坡工人黨

## 出面網站
* 鄧亮洪論壇
* Life on the run by James Gomez (4 April 2000)
* 新加坡工人黨歷史:1991至2000
* 赴会华商 尝鲜72小时过境免签
棠安路 (天河)

**棠安路**（）係中國廣東省廣州市嘅一條T字形馬路，喺天河區棠下，西邊從科韻中路開始，一直向東去到棠德西路。

## 概要
全長250～340米、闊22米，雙向4車道，中間有條綠化帶。

## 名
棠安路係廣州入面出名容易搞錯嘅路。因為佢同白雲區嗰條一樣名。即使係廣州本土嘅街坊都好易搞錯。原先廣州市地名辦諗住幫馬路改名嘅，但佢哋查過文獻，因為個個重複嘅地名都有古仔響度，改咗邊個都唔好，所以個名就一直冇改到。

## 史
1998年，由於棠下村搞咗棠德花苑而整咗呢條路。

## 經過道路
呢度啲路嘅順序係從南去到北嚟排嘅，其中**加粗**咗嘅字係主幹道：
***[[科韻路|科韻中路]]**
*棠德西路

## 特色
條路附近係啲城中村嘅住宅同樓盤。

## 攷
*
東沙角路

**東沙角路**（）係中國廣東省廣州市嘅南北走向馬路，喺越秀區珠光街廣舞臺附近，北邊從越秀南路開始，一直向南到沿江中路。

## 概要
全長315米、闊12米，雙向2車道。

## 名
馬路因舊時喺太平沙嘅東邊沙洲而改名成東沙角路

## 經過嘅道路
條路順序從北到南排，**加粗**嘅字係主幹道：
***[[越秀路 (廣州)|越秀南路]]**
*東堤四馬路
*東堤三馬路
*東堤二馬路
***[[沿江路 (廣州荔灣至廣州越秀)|沿江中路]]**

## 攷
* 地名论坛 - 广州路街命名更名特点初探 广州地名网
麥基

**麥基**可能係：
* 麥基 (牧師)（Robert James Leslie M'Ghee），第二次鴉片戰爭尾段英軍軍牧
* （Alistair Mackay，1878－1914），英國探險家，以佢命名
* （C. Gordon Mackie，1880－1966），英國生意人同香港政治人
* 麥基 (演員)（Micky，約1935－2014），香港演員，原名區國亮
* （Rudolphus Antonius Makaay，1975－），荷蘭足球員
* （Jaimes Anthony McKee，1987－），香港足球員
* 麥基 (藝人)（1987－），臺灣藝人，童星出身，原名謝凱仲
白松高等學校

（，文觀部式轉寫：Baeksong godeung hakgyo）係喺韓國京畿道高陽一山西區德耳洞嘅私立高級中學。

## 學校沿革
*1969年10月6號，學校法人高陽學園批准設立，設立者兼第一任理事長係宋俊華（暫譯，송준화）。
*1974年1月5號，批准成立高陽女子商業高等學校，批准佢設立總共6個班嘅商科。第一任校長係任明燮（暫譯，임명섭）。
**3月2號，**高陽女子商業高等學校**（）正式開校，當時設一個學年兩個班。
*1975年12月2號，改名做**高陽女子綜合高等學校**（），設3個班嘅普通科、9個班嘅商科，總共12個班。
*2001年9月20號，翻新校區。
*2005年7月4號，間學校改編商科，分成網站設計科、網絡資訊科、普通科，呢三個科都係各自兩個班。
*2006年3月1號，改名做**高陽女子高等學校**（）。
*2008年8月22號，普通科增設一個班，廢咗網絡資訊科，網站設計科維持原樣。
*2012年3月1號，改名做**白松高等學校**，間學校由女校變成男女共學。
**7月1號，獲承認做普通高中，學科變更做每級五個班嘅普通科。
**9月1號，金聖起就任新校長。
*2015年8月，成立棒球部。

## 攷

類:韓國教育
類:京畿道
魯米那鈉

**魯米那鈉**（**Luminal**），又叫**苯巴比妥**（**Phenobarbital**），係一隻藥，可以用嚟醫啱啱出世嘅蘇蝦嘅黃疸病。
油麥菜

**油麥菜**（；學名：**'），臺灣叫**萵仔菜**（臺閩話）或**A菜'''，係生菜嘅一個變種，通常用嚟打甂爐淥熟佢食。

## 註
吊芙蓉

**吊芙蓉**（；學名：**'），廣州地區叫**非洲芙蓉**（），又叫**鈴鈴花'''（），係梧桐科吊芙蓉屬嘅常綠中型喬木或灌木仔，原產東非同馬達加斯加等地，而家喺全球各地都可以搵到。

## 樣
植株高2~6m。葉比較多，紙質嘅互生品種，好似個心噉，較粗糙，有毛，邊緣有幼嘅鋸齒響度。花係圓錐花序，粉紅色聚傘品種，喺葉杈度出，由廿幾朵花仔整成個花波，花色比較靚，花瓣5嚿，一般喺每年冬天或春天開花。果係蒴果品種。

## 適應環境
非洲芙蓉鍾意有陽光兼靚地生，但唔太旱嘅地，一般喺8～38℃範圍內生長。

## 連出去
* 非洲芙蓉 認識植物
* 非洲芙蓉 中國科學院華南植物園
* 非洲芙蓉 台北植物園
* 非洲芙蓉 Dombeya wallichii 花卉图片信息网

類:四季常綠植物
類:喬木
類:灌木
類:花卉
世界無車日

（），又叫，係全球性嘅環保活動。佢提倡喺每年9月22號唔用私家車，坐巴士、地下鐵或輪渡等一系列公共交通、或單車、步行嚟畀市民全面關注環保。

## 由來
1990年代尾，由於越嚟越多汽車喺歐洲街頭出現，搞到城市成日烏煙瘴氣同超多噪音，重帶嚟馬路塞車、空氣污染等一系列問題，所以法國當地35個城市啲人喺1998年9月22號嗰日，自願發動唔用私家車，成為法國第一個「市内無車日」。後嚟「無車日」喺2000年2月俾歐盟列入環保政策，重將每年9月22號定為「歐洲無車日」同「國際無車日」，之後全球各地有近1500個城市加入呢項活動。而家喺歐洲、亞洲同南美洲國家啲城市都猛咁推廣呢項活動。

## 出面網頁
*
*World Carfree Day
*European Mobility Week/Car Free Day
*World Carfree Network

類:主題日
金雀餐廳

**金雀餐廳**（**Goldfinch Restaurant**）係香港一間西餐廳，喺香港島銅鑼灣蘭芳道13-15號地下，喺1962年開張，2015年9月20號之後執笠。

## 名
金雀餐廳開張嗰陣，對面有間「銀樹夜總會」，股東想騎住佢，吸引啲客仔過嚟，所以就叫佢「金雀」。

## 特色
金雀餐廳一路保留住1960年代嘅裝修，唔少港產片都嚟攞景，最出名包括王家衛執導嘅《花樣年華》同《2046》，其他重包括《最後勝利》、《暗花》等。
金雀

**金雀**（英文：**Goldfinch**；學名：***Carduelis***）係一種雀，生物分類入面歸燕雀科嘅一個屬。
## 睇埋
*黃雀（*Spinus*）
樂意扒房

**樂意扒房**（**Louis' Steak House**），又叫**樂意餐廳**，係香港一間扒房，喺香港島灣仔告士打道50號馬來西亞大廈1樓，喺1974年開張，已經喺2016年3月底執笠，原因係業主獅子開大口話要加租兩成，頂唔順咁貴租。

## 名
樂意扒房個英文名「Louis」，嚟自創辦家族個大佬讀過嘅聖類斯學校（Saint Louis School）。

## 特色
樂意扒房最出名嘅除咗係斧頭牛扒，重有第啲西式食肆唔會賣嘅花膠扒。
加雲高等學校

（，文觀部式轉寫：Gaun godeung hakgyo）係喺韓國京畿道南楊州加雲路二道115嘅公立高級中學。呢間學校係喺2011年3月1號設立，喺當年6月5號正式開校。

## 攷


類:韓國公立高等學校
樂視

**樂視網**（**LeTV**，），全名**樂視網資訊科技（北京）股份有限公司**，係中國一間影片網站公司，2010年喺深圳交易所創業板上市。除咗搞網站，佢亦有出智能電視畀客開電視就睇到樂視網入面嘅影片。2015年9月，佢宣佈投到英超喺香港嘅播映權，正式進軍香港嘅電視市場。
希望聯盟 (馬來西亞)

**希望聯盟**（，馬來話同英文簡稱**PH**）係一個馬來西亞嘅政黨聯盟，由民主行動黨，人民公正黨同國家誠信黨組成。前身係民主行動黨，人民公正黨同伊斯蘭黨喺2008年4月1號組成嘅人民聯盟，由於伊斯蘭刑法爭議，成員三黨之一嘅伊斯蘭黨喺2015年6月15號決定同民主行動黨斷交。6月16號，民主行動黨秘書長林冠英宣佈民聯唔再存在。17號，公正黨承認民聯瓦解。9月22號，希望聯盟成員黨宣佈成立希望聯盟，唔反對國陣成員黨加入，內定如果喺第14屆大選勝出，就由公正黨顧問拿督斯里安華為首相人選。

2016年11月12號，出山反對納吉嘅前首相馬哈迪，佢組織嘅政黨土著團結黨話會同反對黨合組聯盟。到2017年3月14號，土團黨正式加入希望聯盟。

喺2018年馬來西亞大選當中，除咗聯盟入面嘅四個黨，沙巴民族復興黨亦都同希望聯盟合作，喺納吉嘅「一個馬來西亞發展有限公司」(1MDB) 貪污醜聞之下，希望聯盟成功推翻由馬來西亞立國以嚟50幾年嘅巫統政權。但係由於安華喺選舉嗰陣重坐緊監，唔可以參加選舉，首相人選就由馬哈迪做，馬哈迪預定會做一兩年首相，之後就將個位交畀安華。但喺2020年，土團黨發動自我政變，同一眾反對黨合組「國民聯盟」，推翻希盟政權，結果希盟被迫下野。

2022年馬來西亞大選，安華帶領希望聯盟攞到82席，成為第一大政黨聯盟，不過聯盟席數唔過半，入主政府就要同其他政黨合組聯合政府，最後喺馬來西亞蘇丹嘅協調下，除咗國民聯盟以外嘅其他政黨都加入政府一齊執政，安華終於成功拜相。

## 成員黨
* **[[人民公正黨]]**（馬來話：Parti Keadilan Rakyat，英文：People's Justice Party，簡稱**公正黨**同**PKR**）
* **[[民主行動黨]]**（馬來話：Parti Tindakan Demokratik，英文：Democratic Action Party，簡稱**行動黨**、**民行黨**同**DAP**）
* **[[國家誠信黨]]**（馬來話：Parti Amanah Negara，英文：National Trust Party，簡稱**誠信黨**同**PAN**、**AMANAH**）
* **[[神山前進統一機構]]**（馬來話：Pertubuhan Kinabalu Progresif Bersatu，英文：United Progressive Kinabalu Organisation，簡稱**沙民統**同**UPKO**）
#### 前成員
* **土著團結黨**（馬來話：Parti Pribumi Bersatu Malaysia，英文：Malaysian United Indigenous Party，简稱**土團黨、BERSATU**同**PPBM**）

## 國會下議院議席
2022年馬來西亞大選，希望聯盟一共攞到82席，當中行動黨40席；公正黨31席；誠信黨8席；沙民統2席；統民黨1席。

## 參考
印第安保留地

**印第安保留地**係美國入面專留畀印第安人自治嘅行政區，而家一共有326個，加埋有227,000平方公里，分散喺美國國境唔同地方。
鑽石 (搞清楚)

**鑽石**喺大多數嚟講，係自然界嘅一種碳物質。重可以係：

## 組織
*鑽石唱片 (美國)：美國嘅唱片公司
*鑽石唱片 (香港)：香港嘅唱片公司
*鑽石牌：廣州嘅一間電子產品公司
*鑽石銀行：尼日利亞嘅一間銀行
*鑽石飛機工業：奧地利嘅一間工廠
## 產品
* 鑽石號系列運載火箭，法國嘅火箭
* 鑽石HK36：奧地利鑽石飛機工業出嘅動力滑翔機
* 鑽石DA20：奥地利鑽石飛機工業出嘅飛機仔
## 遊戲
* 鑽石之星（JEWELS STAR）：一種以寶石做題材嘅消除類遊戲。
* 鑽石彈波（Diamonds）：一種以寶石做題材嘅打轉類遊戲。
* 鑽石迷情（Jewellust）：一種以寶石做題材嘅消除類遊戲。
## 地名
* 鑽石山：香港嘅地名
* 鑽石岩：加勒比海嘅島仔
* 鑽石島：全球有好多個叫鑽石島嘅地名
* 鑽石湖：全球有好多個叫鑽石湖嘅地名
* 鑽石坡：全球有好多個叫鑽石坡嘅地名
## 建築
* 鑽石塔：以色列Tel Aviv嘅摩天大廈
* 鑽石廣場：越南胡志明市嘅購物商場
## 睇埋
* 金剛
* Diamond
鑽石牌

**鑽石牌**（）係中國內地嘅一個老字號商標，喺1964年註冊，而家係廣州輕出集團屬下嘅商標，亦係中國最早嘅家電品牌之一。呢個牌子專門搞風扇、電磁爐、煤氣爐、抽油煙機、消毒櫃、攪拌機、榨汁機、飲水機等好多個類嘅產品。佢啲產品喺亞洲同歐洲地區都有得賣。

## 攷
* 家喻户晓的“钻石”牌风扇

類:電子產品商標
聯邦轄地

**聯邦轄地**，又叫**聯邦轄區**、**聯邦地區**、**聯邦區**，係聯邦國嘅一種政區，由聯邦政府直轄。

## 例
*美國：華盛頓特區
*巴西：聯邦區 (巴西)
美國屬地

**美國屬地**，又叫**島嶼地區**，係美國州份同華盛頓特區以外嘅美國領土，入面包括有人住嘅美屬薩摩亞、關島、納弗沙島、北馬利安納羣島、波多黎各、美屬處女羣島；同埋一堆無人住嘅島，夾埋叫美國邊遠島嶼。

舊底美國屬地重包括太平洋群島託管地、美屬菲律賓、美屬古巴同巴拿馬運河區。
Zealand

**Zealand**可以係：
*舍蘭（）：丹麥地名
*兹崙（／）：美國或加拿大嘅地名

## 睇埋
*斯崙（）：英國蘇格蘭地名
*紐西蘭（）
*Zeeland
舍蘭大區

**舍蘭大區**（；）係丹麥最南邊嘅政區，喺2007年1月1號成立。首府係索略（）。

## 參考


## 出面網頁

* 

類:丹麥大區
舍蘭

**舍蘭**（）可以係：
*舍蘭島：丹麥第一大島。
*舍蘭大區：丹麥嘅行政區。
*：丹麥舍蘭島西北邊嘅角。
*：丹麥舍蘭島嘅足球協會。
*：丹麥舍蘭島嘅鐵路。
天河龍濤學校

係中國廣東省廣州市嘅一間有九年義務教育制嘅民辦學校，亦係明珠教育集團屬下嘅學校，喺2004年開辦，位置喺天河區科韻中路同棠安路嘅交界，棠下涌隔籬。

## 註

類:廣州小學
類:天河區
希末

**希末**（）係德文嘅姓氏，從德文單詞「helm」同「muot」合併演變而嚟。

## 出名嘅人
*希末·仁：德國建築師。
*希末·高爾 (總理)：德國總理
*希末·高爾 (球證)：奧地利球證
*希末·費沙：德國男演員
*希末·代柱：奧地利傳統鋼琴家
*希末·帝華爾德：德國歷史家
*希末·迪柱：阿根廷畫家
*希末·夏舍：德國數學家
*希末·馬高：奧地利賽車手
*希末·燦：德國化學家。

類:德文姓氏
國家誠信黨

**國家誠信黨**（，馬來話簡稱**Amanah**）係一個馬來西亞嘅政黨，而家係希望聯盟成員黨之一。

## 史
國家誠信黨嘅前身**馬來西亞工人黨**（），1978年成立，係一個活躍喺吉隆坡嘅細黨。

2015年，伊斯蘭黨黨員對伊斯蘭刑法嘅實施有分歧，而分成保守派同開明派兩派，喺6月嘅伊斯蘭黨黨選，開明派全數被掃出領導層，於是開明派另行組織新希望運動，並向社團註冊官申請成立新黨進步回教黨，但申請被駁回。於是通過接管工人黨去改名成國家誠信黨，國家誠信黨喺2015年9月16號正式成立，9月22號，誠信黨宣佈同人民公正黨、民主行動黨成立政黨聯盟希望聯盟，以取代因伊斯蘭刑法爭議而解散嘅前身人民聯盟。10月2號，社團註冊局正式批准申請改名國家誠信黨。

## 領導層
## 議員
### 國會下議院議席

* **[[吉蘭丹]]**
** P031 – 瓜拉吉賴 – 哈達南利

* **[[登嘉樓]]**
** P036 – 瓜拉登嘉樓 – 拉惹卡瑪魯

* **[[霹靂]]**
** P057 – 巴里文打 – 慕扎希

* **[[雪蘭莪]]**
** P108 – 莎阿南 – 卡立阿都沙末
** P111 – 哥打拉惹 – 馬麗亞馬目
** P113 – 雪邦 – 哈尼巴邁汀

## 參考

## 出面網頁
*國家誠信黨嘅中文facebook專頁

類:馬來西亞政黨
兹崙

**兹崙**（）可以係：
*兹崙 (紐賓士域省)：加拿大紐賓士域省嘅城市。
*兹崙山：美國紐咸西州嘅山。
*兹崙峽谷：美國紐咸西州兹崙山嘅山路。
*兹崙河：發源喺兹崙山上嘅河。
## 有關
*紐西蘭
Fate魔都戰爭

**Fate魔都戰爭**，又嗌**命運魔都戰爭**，係一款由玄雲網絡開發，但未向日本遊戲公司TYPE-MOON授權而出嘅遊戲，入面專攞命運守護夜系列嘅動漫元素，重通過召喚、收集、培養英靈嘅元素結合埋一齊，研發成網上手遊版嘅動作卡牌遊戲。呢個遊戲有iOS版同安卓版，但兩者營運時間唔一樣。iOS越獄版喺2015年7月9號開始營運，而安卓版喺2015年7月17號開始營運。不過開服無耐受到一系列言論批評兼俾晨之科告侵權而落嗮架。而官方喺2018年6月20號發佈咗停運公告，同年8月30號亦正式停止營運。家下官網亦唔可以正常訪問。

## 遊戲涉嫌侵犯版權
2015年9月25號，漫聯集團攞咗《命運守護夜》版權之後宣佈搵中國大陸最優秀嘅遊戲開發商開發佢一系列嘅遊戲，隨後完美世界、晨之科、騰訊屬下嘅華誼娛樂買咗命運守護夜嘅版權嚟開發。隨後晨之科喺同年9月4號推出咗Fate/stay night嘅正版手游，兼喺咕嚕遊戲新品發佈會聲明咗動作卡牌類手遊嘅唯一改編權。2016年10月17號，晨之科喺官網出通告，指Fate魔都戰爭遊戲嘅營運方——玄雲網絡，涉嫌侵犯版權，重要求玄雲網絡停止一切對「命運守護夜」名義嘅不正當競爭行為。收到料之後，iOS商店率先喺2016年11月上旬將呢個遊戲落架，隨後安卓平臺亦將呢個遊戲落埋架。

## 參考資料

## 出面網頁
*《FATE魔都战争》官方网站

類:網上遊戲
類:動作遊戲
類:咭遊戲
類:iOS遊戲
類:Android遊戲
電腦網絡

**電腦網絡**係一種畀電腦交換資訊嘅網絡，用到通訊裝置同線路將地理位置唔同、功能獨立嘅電腦系統連埋一齊，用網絡軟件將網絡上面嘅硬件、軟件同資源共享。電腦網絡嘅例子包括個人區域網絡、區域網絡、廣域網絡同互聯網等等。

## 概論

電腦網絡源於通訊呢種需要：通訊泛指資訊嘅傳遞；技術化啲噉講，電腦之間可以傳各種嘅訊號，訊號會係想傳嘅資訊嘅函數，收到訊號嘅人可以靠住睇段訊號得知傳訊人想傳啲乜嘢資訊；喺廿一世紀初，電腦網絡傳嘅訊號係用電子方式傳嘅。

喺最抽象化嘅層面睇，電腦網絡可以想像成好似下圖噉：「抽象化」指唔好諗啲實行細節住；想像有一拃電腦，是但攞兩部嚟睇，佢哋之間都有可能有連繫，亦有可能個網絡會限住淨係某啲電腦之間先可以有連繫；兩部電腦之間有連繫表示佢哋之間傳得到訊號，而且每一條連繫都可以具有某啲特性，例如可能有啲連繫傳得到多啲訊號... 呀噉。由例如某圖書館嘅 Wi-Fi 網絡或者成個互聯網，都可以抽象化想像成噉嘅模型。

電腦網絡嘅一樣重要特徵係**普遍功能**：電腦係一種能夠做運算嘅機械，可以靠住運算達致好多種功能；電腦網絡定義上就係涉及多部電腦連埋一齊嘅網絡，所以唔會（例如）淨係畀人打電話或者淨係畀人睇電視。

## 節點

### 路由器

### 數據機

## 傳輸協議

## 網絡保安

網絡保安包括針對電腦網絡做嘅一系列保安工作。啲人用電腦網絡嗰陣，會收發好多資訊，例如用家想睇某個網頁，個網頁可能要用多件資源－唔淨只係個網頁啲字咁簡單，仲包括個網頁會用嘅圖像或者成份文件呀噉；因為噉，用家淨係撳咗一條 URL 可能已經會引致佢部電腦同幾十部電腦通訊；而且電腦通訊好多時都因為兩部電腦之間冇直接連繫，所以要用路由嘅方法搵出一拃電腦嚟「畀啲資訊通過」。好似呢啲噉嘅過程都表示，用家想傳嘅資訊有可能畀人喺中途截住甚至偷取。如果傳緊嗰啲資訊係信用咭號碼，偷到資訊嘅人就有可能圖利。

網絡保安正正就係想做啲工夫，確保電腦網絡入面傳嘅資訊安全穩陣，唔會畀敵人攞去做埋嗮啲有害正常用家嘅嘢。例如：
*釣魚攻擊
*阻斷服務攻擊

## 睇埋
*電腦保安嘅大綱
*電腦硬件詞彙表
*網絡理論
*社會網絡
*物理學，要完全噉理解電腦之間「要點傳訊號」，可以用到好深嘅物理學概念。

## 註釋

## 引述

## 拎
*Computer networks: a systems approach, Problem: Building a Network ，講電腦網絡嘅入門簡介。
病毒 (搞清楚)

**[[病毒]]**係一類生物，亦可以係：
*電腦病毒，一類惡意程式
*病毒 (小說)，倪匡衛斯理系列科幻小說
電腦病毒

**電腦病毒**係一類惡意程式，識得自己複製自己，同埋會影響電腦正常運作。

日常生活中講嘅電腦病毒，好多時包埋其他種類嘅惡意程式，譬如蠕蟲程式、特洛伊木馬程式。

## 睇埋
*防毒軟件
大阪飛腳

**大阪飛腳**（；；）係日本足協屬下嘅一間足球會，喺1980年成立，位置喺日本近畿地方嘅吹田、茨木、高槻、豐中、池田、攝津、及箕面，但主場喺萬博紀念競技場。曾經攞過2次J聯賽、3次天皇盃同1次超級盃、聯賽盃冠軍。2008年11月12號攞過亞洲冠軍盃冠軍。

## 名
足球會個名係喺1996年改嘅。意大利文「」同日文「」一詞都係諧音，但兩者解釋唔同，「」喺意大利文解做「腳」，但日文「」重可以解做「」（粵語意思係努力）。由於隊名可以解釋成「大阪嘅足球飛起」，所以夾埋一齊就譯成「大阪飛腳」。

## 史
呢間足球會係1980年，由松下電器屬下嘅足球部負責成立。初期先後升入J2聯賽（1984年）同J1聯賽（1986年），1990年攞過一次天皇盃，但嗰時足球未正式職業化，直到1991年10月1號先正式有佢嘅職業化足球會。

1992年初足球會改名時，初期諗住改做「大阪大白鯊」（），但由於嗰年，日本嘅電影院播咗大白鯊，加上喺瀨戶內海有鯊魚出現，所以冇用到「大阪大白鯊」，而改做「松下大阪飛腳」（）。

1993年5月16號，J聯賽開幕，足球會成為J聯賽10支參賽隊之一，兼係唯一喺關西地區嘅足球會。

1996年，足球會正式改名做「大阪飛腳」，2005年第一次攞到J聯賽冠軍。足球會分別攞到超級盃同聯賽盃、天皇盃嘅冠軍係2007～2008年嘅事。

足球會喺2008年攞到亞冠冠軍，但2012年喺頂級聯賽排倒數第三嘅戰績而降級，呢次係足球會立足超級聯賽19年嚟第一次降級，不過時隔1年又返到頂級聯賽。

2014年12月14號嘅天皇盃決賽，大阪飛腳以3比1擊敗山形山神，成為日本足球史上，第一支升級球隊攞到本土三冠。

## 用過嘅波衫
### 主場波衫

### 客場波衫

### 第三波衫

## 得獎記錄
* 日本足球甲級聯賽：
**（2）：2005、2014
* 日本足球乙級聯賽：
**（1）：2013
* 日本天皇盃：
**（3）：2008、2009、2014、2015
* 日本聯賽盃
**（2）：2007、2014
* 日本超級盃
**（2）：2007、2015
* 日本足協杯
**（2）：2007、2015
* 亞洲冠軍盃：
**（1）：2008
* 泛太平洋錦標：
**（1）：2008
* 泰國女皇盃
**（1）：1992

## 註

## 出面網頁
* 
* 
* 
* オフィシャル動画サイト GAMBA -FAMILY.NET
* 公式応援番組 GAMBA TV〜青と黒〜

類:日本足球會
鶴林寺 (兵庫縣)

**鶴林寺**係日本加古川市刀田山一座寺，589年由聖德太子安排去起，現存建築最舊嘅可以追溯到1112年。
讀賣新聞

《**讀賣新聞**》（日文字：**読売新聞**）係日本其中一份全國發行嘅報紙，1874年11月2號喺東京創刊。

## 睇埋
*朝日新聞
*每日新聞
*日本經濟新聞
*產經新聞
朝日新聞

《**朝日新聞**》係日本其中一份全國發行嘅報紙，1879年1月25號喺大阪創刊。

## 睇埋
*讀賣新聞
*每日新聞
*日本經濟新聞
*產經新聞
每日新聞

《**每日新聞**》（日文字：**毎日新聞**），原名《**東京日日新聞**》，係日本其中一份全國發行嘅報紙，1872年2月27號喺東京創刊，1911年3月1號同《**大阪每日新聞**》合併。

## 睇埋
*讀賣新聞
*朝日新聞
*日本經濟新聞
*產經新聞
戈蘭戈杰治

（，，；）係塞爾維亞足球員，塞爾維亞社會主義共和國韋爾巴斯人。司職中場，效力過塞爾維亞嘅、、、、、貝爾格萊德紅星、及中甲嘅青島海牛。

戈杰治喺2015年7月3號接受完青島海牛隊訓練後，直接戾咗落地一直未醒過，送院後喺當晚22點25分（UTC+8）證實不治。

## 註
吳珮如

**吳珮如**（；**June Ng Pui Yu**，）係香港無綫電視基本藝人合約女藝員，喺加拿大多倫多讀過書，2014年第27期無綫電視藝員訓練班出身，主要工作係拍電視劇。

2015年，隨住六合彩搞珠播映權轉去無綫電視，佢同蔡運華、陳思琦、范文雅亦畀香港賽馬會安排做其中一位主持。

## 演出
### 電視劇

*2014 愛·回家 飾 女店員、護士、朱小姐、麥綺娜、八婆律師、路人、女應徵者
*2014 我們的天空 飾 記者
*2014 天眼 飾 旅遊巴乘客
*2015 愛·回家 (第二輯) 飾 May
*2015 陪著你走 飾 情侶
*2015 收規華 飾 塘西花魁
*2015 張保仔 飾 記者
*2016 愛情食物鏈
*2016 鐵馬戰車
*2016 公公出宮
*2016 EU超時任務
*2016 愛·回家之八時入席
*2016 殭
*2016 純熟意外
*2016 一屋老友記
*2016 律政強人
*2016 來自喵喵星的妳
*2016 幕後玩家
*2016 超能老豆
*2016 廉政行動2016
*2016 警犬巴打
*2016 火線下的江湖大佬
*2016 為食神探
*2016 完美叛侶
*2017 與諜同謀
*2017 我瞞結婚了
*2017 降魔的 飾 Naomi
*2018 宮心計2深宮計 飾 麗芸
*2019 福爾摩師奶 飾 李莎（沙煲妹）
*2020 降魔的2.0 飾 Naomi
*2020 那些我愛過的人 飾 Angela
*2020 愛回家之開心速遞 飾 玄夫人
*2020 香港愛情故事 飾 Yuki 

### 電視節目
*2015年開始：六合彩

## 出面網頁
* 
*
鑊形天線

**鑊形天線**，又叫**碟形天線**、**衛星天線**、**衛星鑊**，係用嚟接收人造衛星訊號嘅天線，特點係外形似個大鑊（或者凹得犀利嘅碟），無線電波會經拋物線聚焦到天線度。
ろ

**ろ**（平假名）或**ロ**（片假名）都係日文嘅假名之一，由一個音節組成，。同係從漢字「呂」嘅草書體同部首改過來。

## 筆畫順序

寫法順序：
*平假名
:左上角寫一橫，跟住折向左下，到中間偏下位時屈個好似「っ」字嘅彎。
::注意：唔好寫成阿拉伯數字「3」或漢字筆畫「㇋」、「㇎」、「㇌」或「㇡」四者其一。
*片假名
:同漢字「口」或「囗」嘅筆畫一樣寫法，但個方框要細啲。

筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

* 新版中日交流标准日本语（初级） 人民教育出版社 ISBN 7-107-18506-3
*
止痾藥

**止痾藥**，又叫**止瀉藥**，係醫肚痾嘅藥，主要靠抑制住大腸嘅蠕動。

## 睇埋
*肚痾藥
止痛藥

**止痛藥**，又叫**鎮痛藥**，係令人覺得無咁痛嘅藥，靠抑制住中樞神經系統同週邊神經系統嘅痛覺。止痛藥分咗三大種類，有乙醯胺酚、非類固醇消炎止痛藥、鴉片類止痛藥。最出名嘅幾隻止痛藥係布洛芬、嗎啡、阿士匹靈。

## 睇埋
*麻醉藥
麻醉藥

**麻醉藥**，係麻醉學入面令人暫時無知覺嘅藥，多數做手術時會用到。

相傳中國頭一隻麻醉藥係由東漢末年嘅醫師華佗發明嘅麻沸散。

## 睇埋
*止痛藥
利尿劑

**利尿劑**，又叫**利尿藥**，係促進尿液分泌嘅藥，可以用嚟醫心臟衰竭、肝硬化、高血壓、水中毒同腎病。

## 睇埋
*抗利尿劑
肚痾藥

**肚痾藥**，又叫**瀉藥**，係食完會肚痾嘅藥，主要靠加強大腸嘅蠕動，多數係醫痾屎唔出用。

## 睇埋
*止痾藥
屙屎唔出

**屙屎唔出**，學名**便秘**，係因為大腸蠕動有問題而引致到好難屙屎嘅問題，成因有好多，最常見係食唔夠纖維素同飲唔夠水。

要醫呢隻病，就要食肚痾藥。

## 又叫
又雅稱「**結恭**」，由屙屎的雅稱出恭衍生而來。

## 睇埋
*羊咩屎
*肚痾
*屙屎唔出賴地硬
崑崙山

**崑崙山**（）係中國嘅山，喺新疆、西藏、青海範圍入面，全長超過2,500公里，平均海拔六千幾米高，最高峰有7167米。

## 地圖位置

類:新疆
類:西藏
類:青海
公路

**公路**本身係指**公家路**，即係開畀公眾行嘅路，好多時都係特別指畀車行嘅主要大路。日常生活入面，公路多數都係解高速公路。
## 睇埋
*私家路
私家路

**私家路**係唔畀公眾行嘅路，由私人擁有同管理，可以自己定例去限邊啲人用得。
## 睇埋
*公路
李曼筠

**李曼筠**（，）係香港女藝人同模特兒。

## 生平
李曼筠喺香港出世，祖籍福建。佢本身係雜誌模特兒，去到2006年喺香港動漫節用超性感打扮做電腦遊戲《馬場風雲》模特兒而做咗焦點，人人叫佢做「**動漫Maggie**」，之後加入演藝圈，參與過好多部電影拍攝，重喺2012年開始進軍飲食界。

## 演出
### 電影
*2007年：《》 飾 石清幽（Eva）
*2008年：《》 飾 Maggie
*2008年：《》 飾 Lotion
*2008年：《有隻僵屍暗戀你》 飾 Apple
*2009年：《》飾 靈犀
*2009年：《》飾 宮女
*2010年：《》 飾 周君君
*2011年：《最強囍事》 飾 Creamy
*2011年：《》 飾 Tina
*2011年：《》 飾 香港先生評審
*2012年：《》 飾 羅飛煙
*2013年：《》 飾 花花
*2013年：《雙生》 飾 Maggie
*2016年：《》 
*2019年：《》 
*2022年：《被消失的凶案》 

### [[電視劇]]（[[ViuTV]]）
*2022年：《冥冥之中》 飾 媚媚

### [[電視節目]]
*2008年：亞洲電視 - 《》（演唱《某年仲夏》）
*2008年：無綫電視 - 《》(遊戲嘉賓)
*2009年：有線電視 - 《神探CSI》(嘉賓)
*2010年：無綫電視 - 《》(遊戲嘉賓)
*2010年：亞洲電視 - 《》(嘉賓)
*2011年：亞洲電視 - 《》之「Eva會客室」(訪問)
*2011年：亞洲電視 - 《》(遊戲嘉賓)
*2013年：有線電視 - 《掃毒大家庭》(嘉賓)

### 節目主持
*2006年到2008年：，美亞電視劇台節目主持
*2008年到2009年：有線電視 《肥媽私房菜》之「LaVilla名廚匯（客席主持）
*2008年到2009年：omlive網上電視電台節目主持
*2011年：網上節目《曼遊十分zone》主持
*2012年：有線電視《名廚．鄉土濃情甄文達》主持
*2014年：有線電視《阿YAN．歷史幾好食都有》主持
*2015年：有線電視《怪談 全職獵魂》主持
*2015年：有線電視《怪談 大逆北道》

## 網絡節目
*2008-2009年 omlive.cc 《連環快拍》
*2010年：Trendychannel《曼遊十分Zone》

## 書籍
*2008年：個人故事《吃一口草莓》國際書號 9789888010110
*2013年：香港飲食介紹書《Maggie and...》國際書號 9789881257703
*2014年：個人故事改編之愛情小說《情有雷同 實屬巧合》

## 獎項
*2007年：最完美曲線大獎
*2008年：Platinum Star

## 參考

## 出面網頁
* 
* 
* 
* 
* 
* 
* 
*李曼筠嘅微博
*個人網誌 
*李曼筠嘅Instagram頁
大黃滘砲臺

**大黃滘砲臺**，亦叫**車歪砲臺**，係清朝嗰時廣州嘅護城砲臺，喺廣州嘅大王滘口對出嘅龜崗島上高，即係家陣荔灣區東塱廣州造船廠東南邊。1993年，被定為廣州市文物保護單位。

## 史
清嘉慶廿二年（1817年）十二月，兩廣總督阮元同巡撫陳若霖奏準起大黃滘砲臺，砲池面向東南，設有廿二門砲同一個藥局，起埋護堤壩。砲臺係灰沙三合土結構，建築堅固。第一次鴉片戰爭嗰時，由於砲臺扼守珠江要道，喺抵禦英國軍艦入侵方面發揮住戰鬥堡壘嘅作用。

## 地理位置
砲臺所在嘅龜崗島面積約莫萬二方，地勢險要。側邊水道南通香山，東南通黃埔，係商船同軍艦從珠江南航道入廣州嘅必經之地。事關啲船從虎門行入龜崗島，事必要轉舵行過，所以呢道亦叫車歪島、車歪砲臺。

## 註

## 攷
長城電影製片

**長城電影製片**（**Great Wall Movie Enterprise**），原名**長城影業**，係香港一間電影公司，由中共左翼陣營搞，1950年成立，主要拍社會寫實國語片。1982年，佢同另外三間公司合併做銀都機構，隸屬中共政府。

## 出面網頁
* 
*
鳳凰影業

**鳳凰影業**（**Feng Huang (Phoenix) Motion Picture**），係香港一間電影公司，由中共左翼陣營搞，1952年成立，主要拍喜劇國語片同戲曲片。1982年，佢同另外三間公司合併做銀都機構，隸屬中共政府。

## 出面網頁
* 
*
崑崙 (搞清楚)

**崑崙**可以係崑崙山，又可以係：
*崑崙星（小行星3613）
*崑崙關：中國廣西南寧一座關
*崑崙站：中國起嘅南極科學考察站
*崑崙錶：瑞士錶
*崑崙遊戲：中國內地最大嘅遊戲研發同營運平臺。
*崑崙拳
*崑崙派
崑崙錶

**崑崙錶**（**Montres Corum Sàrl**，又寫做**昆侖‎錶**）係瑞士貴價錶嘅製造商，喺1955年喺瑞士拉紹德封創辦，2013年俾中國海澱收購。

## 出面網頁

*
中原電影製片

**中原電影製片**（**Chung Yuen Motion Picture**），係香港一間電影公司，由中共左翼陣營搞，1981年成立，主要拍功夫國語片。1982年，佢同另外三間公司合併做銀都機構，隸屬中共政府。

## 出面網頁
* HKMDB - 中原電影製片公司
廣東迎賓館碧海樓

係中國廣東廣州嘅西班牙式園林別墅，1931年起好，位置喺越秀區廣東迎賓館入面偏北嘅位。而家係廣東迎賓館嘅酒店住房地方。

## 史
1931年，嗰時廣州市長劉紀文喺凈慧公園入面起咗間西班牙式園林別墅嚟接待民國政府嚟廣州嘅軍政大員，初期屬蘭苑迎賓館嘅一部分。由於民國政府行政院喺1949年2月5號南下搬到廣州，所以別墅成為李宗仁代理總統嘅官邸。1949年10月14號之後成為中共華南分局嘅居住接待地方。1957年，由於中國大陸唔停噉擴大外交，加上蘭苑迎賓館已經唔啱使，所以廣州市設計院設計兼改造過間樓，直到1960年起好為止。1962年5月改名做「廣東迎賓館」後，先後出現三次改造，2000年時被列為廣州市近代優秀建築；2014年1月26號被列為廣州市歷史建築。

## 風格
佢屬廣東迎賓館一部分，入面有71間客房、9間中餐廳同埋3間會議室，建築面積9832m²。初期係西班牙式園林別墅結構，1957年擴建改造時，喺原有嘅西班牙式園林別墅結構基礎上，加咗細梁磚混凝土技術而向東西兩邊延伸。外樣似嶺南建築啲風格噉。喺正門同西門前分別有兩隻喺大清順治七年（1650年），由靖南王府第整好嘅石鼓響度。

## 接待過嘅名人
* 中國國務院總理——周恩來
* 越南國家主席——胡志明
* 美國總統——理察尼克遜

## 攷
* 服务业企业选介 廣州文史
機利士路

**機利士路**（英文：**Gillies Avenue**）係香港九龍紅磡到鶴園一帶嘅其中一條路，分做南北兩段，分別叫**機利士南路**同**機利士北路**，用佛光街做分界，而家已經唔通。條路用黃埔船塢高級職員機利士（Gillies）個名去改。

## 介紹
### 機利士南路
機利士南路由佛光街到差館里嘅一段馬路曾經被劃為行人路，兩端路口都裝有紅色嘅T型鐵欄禁止任何車輛駛入，由2011年9月開始重新開闢成一段單線南行嘅行車路，但只限特許車輛使用。而由差館里一路向南到紅磡南道同暢運道交界嘅一段就一直以嚟都可以俾任何車輛行車，當中蕪湖街以北嘅一段係單向南行，其餘路段雙向行車。車輛亦可以由漆咸道北北行經地底行車隧道入到機利士南路嘅北段。

### 機利士北路
機利士北路由佛光街到鶴園街嘅一段已經唔存在，只淨低南到鶴園街、北到馬頭圍道同庇利街交界嘅一段，當中北拱街以南嘅一段係單向南行，其餘路段雙向行車。

## 史
1863年，英資黃埔船塢公司喺香港紅磡創業，當時政府喺紅磡海岸搞填海工程，機利士路就係填海區上面其中一條路。

2000年，香港政府發表《鐵路發展策略2000》，當中嘅沙中綫曾經被建議考慮開「機利士路站」取代喺老龍坑嘅何文田站，但最後唔成事。

2010年代初，由於機利士南路近沙田至中環綫（沙中綫）何文田站，所以條路沿線範圍被政府研究納入九龍城區嘅市區更新計劃。

## 沿線建築
;機利士南路
*英基學校協會九龍小學
*紅茶館酒店 (紅磡蕪湖街)
*紅茶館酒店 (紅磡溫思勞街)

;機利士北路
*聖公會聖提摩太小學
*機利士路郵政局

## 參考
崑崙山 (搞清楚)

**崑崙山**除咗係中國西部名山之外，重可以係：
*崑崙山 (神話)：中國古代神話嘅名山。
*崑崙山雪山礦泉水：中國大陸嘅名牌礦泉水。
*崑崙山 (廣東)：中國廣東中南邊，皂幕山嘅支脈。
*崑崙山市：中國新疆生產建設兵團黨委規劃起嘅師團級縣。
*崑崙山隧道：世界上最長嘅高原凍土隧道。
崑崙山雪山礦泉水

（；）係加多寶集團出嘅一種喺崑崙山融化咗嘅積雪再滲入岩層過濾同礦化嘅一種天然雪山礦泉水。贊助過2010年廣州亞運會、第五屆中國－阿剌伯博覽會同2014年中國APEC峰會、2015年北京申辦2022年冬奧會。

## 註

## 出面網頁
* 昆仑山雪山矿泉水官网
* 加多寶集團官網
明紹武君臣冢

，喺廣州市越秀區解放北路越秀公園入邊，南秀湖東北角，係南明紹武帝朱聿𨮁同大臣蘇觀生等十五人嘅合葬墓。1881年到民國年間一直有重修。1963年3月1號，被定為市級文物保護單位。

## 簡況

紹武君臣冢原先喺廣州城北邊嘅象崗山北麓，1954年搬去越秀山木殼崗，1981年再搬到南秀湖側邊。墓坐東向西，封土成覆竹形，正面豎墓碑，中間六隻紅色大字「明紹武君臣冢」，上款係「光緒癸未孟冬吉旦」，下款係「粵東紳士重修」。

## 攷

類:廣州嘅墳場
英雄不流淚

（粵語口語：**英雄唔流淚**／**英雄唔流馬尿**；）係由内蒙古衛視電視劇製作中心負責整嘅抗日年代傳奇功夫劇，入面專門講警探元震報國仇家恨而一路行走江湖嘅古仔。部片總共42集。

## 劇情
抗日戰爭時期，以劉洪、王強做首領嘅一班煤礦同鐵路工人，因成日俾蘿蔔頭搕，卒之喺中國共產黨領導下，到山東南邊嘅棗莊礦區靜鷄鷄噉搞咗國細而精悍嘅遊擊隊。經過飛車搞機槍、血洗洋行、智打票車、夜襲臨城、打岡村、搞情報、搶布車、上濟南、落徐州等好多場仗。日本侵略軍為咗同中國軍隊死過，就喺鐵道邊搞殘酷掃蕩榮同絞殺，用好多種陰謀嚟整蠱鐵道，搞到冇覺好瞓。1945年抗戰勝利時，鐵道遊擊隊喺大多數人民支持佢嘅情況下，到鐵道同微山湖之間捉咗有幾遠就走幾遠嘅小林同佢嘅殘兵敗將，重將佢哋發展成強大團隊。

## 出鏡人馬
* 元震…………趙文卓 
* 程小妍………蔡文靜
* 白映秋………劉雨鑫 
* 孫有德………陳　昊 
* 蘇亮…………宋允皓 
* 狄公望………許紹雄 
* 曹三泰………程　雍 
* 江田枝子……孫　嘉 
* 雷霆…………王　力 
* 許局長………肖榮生 
* 尤香九………杜玉明 
* 胡老風………鐘夫祥
* 彭繼…………姚壯飛
* 白老好………郝　濱
* 青木…………丁正勇
* 唐少景………孫信宏
* 竇三…………張家榮
* 曹興…………冷海銘
* 朱寶樹………周雲深
* 王啟恒………李　斌
* 王莉莉………朱　琦
* 大勇…………曹　雷
* 東子…………金林東
* 大眼妹………翟貝妮
* 牛村長………張家駿
* 老譚魚………余建國
* 石村…………吳永淦
* 叢向天………鬱曉東
* 張叔…………陳旭明
* 老刑…………杜秀軍
* 列查…………安東尼
* 少婦…………簡　婷

## 註

類:中國電視劇
生薑燒豬肉

**生薑燒豬肉**（日文：**豚の生姜焼き**）係日本嘢食，先將生薑汁浸豬肉片，再攞去燒烤，通常配白飯食。
燒肉 (搞清楚)

**[[燒肉]]**係一種廣東傳統燒味。

**燒肉**亦可以係：
*日式燒肉
*韓式燒肉
*意大利燒肉
*丹麥燒肉
沙涌站

**沙涌站**（；），規劃嗌過**芳村大道站**（；），係佛山地鐵（廣州嗰邊嗌）嘅車站，2015年12月28號開通，位置喺荔灣區浣花路同芳村大道東交界。

## 結構
### 樓層
呢個站一共有2層樓嘅地下區域，其中地下1樓係站廳，有票務設施、客務中心同商鋪；地下2樓係嘅月台。同多數車站一樣，冇休息室，但廁所喺嘅月台西邊。

#### 打掂

#### 打橫

### 站廳
沙涌站嘅站廳北邊係收費區，南邊係人行通道，而站廳嘅收費區入面有扶手電梯同樓梯往返月台。不過專用𨋢喺免費區入面，乘客要用嘅話，必須同工作人員講清楚兼出埋車飛先至用得。

### 月台
呢個站一共有2個月台。其中月台喺浣花東路地底，而月台喺芳村大道東地底。

### 商鋪及自助服務
由於呢個站嘅空間有限，入面唔單止乜商舖都冇，連自助服務都係影都冇隻。

### 出入口

呢個站一共有3個出入口，分別係A、B、C。

## 頭尾班車信息同配線圖
}

▼鶴洞站
|}

## 車站歷史
### 規劃

========
喺1997年嘅廣州地鐵規劃入面，舊2號綫一分為二之後嘅東西向路段冇講到沙涌站。但2003年重新將舊2號綫同嗰時嘅5號綫規劃過，將東西向路段改成過河之後到沙園站，轉去工業大道中同工業大道南嗰邊，變成，同時加多咗「芳村大道站」嘅車站，車站最先喺而家位置西北偏北一帶，但無耐改喺浣花路同芳村大道東路口附近嘅涌邊。

========
喺早期嘅規劃入面，同同時經過呢度，而且凈得呢個站先至有得轉車。但廣州市規劃局喺2014年7月向廣州市民徵求意見，重答覆話呢個站同燕崗站一樣，都可以同時轉車。廣州市城鄉建設委員會喺2014年9月4號發佈嘅《廣州地鐵11號綫工程建設通告》講咗，同燕崗站一樣，都可以同時轉到。

### 工程

========
佛山地鐵開始喐手搞試驗段之後，呢個站重未有動靜。甚至連2010年11月3號嘅首通段通車之後，重未起呢個站，直到2012年12月22號先至復工。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖，拖到而家重未傾掂。結果地鐵部門決定先將東延段開到燕崗做總站，嚟解決點解開通之後，長期點解客流冇咁火爆同廣佛候鳥上班時，成日到西塱站後出站轉巴士嘅情景。

========
*2017年4月29號，車站開始圍蔽施工。

#### 轉車通道
本嚟初期規劃話凈留返出口通道轉車，但佛山地鐵方得知就快復工時，咁啱殺出規劃，話經過呢個站嘅程咬金之後，先至改咗規劃而留返南邊嘅南北站廳嚟轉車。而家月台東邊有拃扶手電梯同樓梯可以去到南站廳入面。

### 開通

廣州地鐵官方喺2015年平安夜當晚宣佈，沙涌站喺當年12月28號正式開放。

### 出入口
呢個站喺開通初期淨得A同C兩個出入口，而B出入口一直封住兼有圍墻攔實，直到2019年6月25號先至拆嗮圍蔽而開放。

## 利用狀況
沙涌站附近基本上都係居民區，所以好多人每日上落班喺呢個站上落，其他時間基本上冇乜人流。個站離荔灣區兒童公園有差唔多600米咁遠，而且路面冇指示去嗰間公園，所以好多去公園嘅市民都唔會嚟呢度搭地鐵。

## 附近嘅建築同景區
### 村莊
* 鶴洞新村
* 沙涌新村
### 公園
* 荔灣兒童公園
### 工廠
* 南新製藥
### 市場
* 沙涌綜合市場

## 接駁交通
日班車
:浣花東路站
::121A
:鶴洞新村站
::19、52、64、121A、181、202、206、217、275、309、309A、312、812
快車
:鶴洞新村站
::高快22、高快46
夜班車
:鶴洞新村站
::夜11、夜29、夜72

## 註

## 上一站·下一站




類:佛山地鐵車站
類:荔灣區鐵路站
丹麥燒肉

**丹麥燒肉**（丹麥文：**Flæskesteg**）係丹麥嘢食，先將一大嚿連皮豬肉用食鹽、胡椒同月桂葉調味，再用焗爐燒熟，係丹麥人聖誕大餐嘅傳統菜式。
日式燒肉

**日式燒肉**（日文：**焼肉**）係日本嘢食，亦係種燒烤，將和牛牛肉、牛脷、五花腩等肉食用炭火燒熟，再點由日本豉油、清酒、味醂溝嘅醬汁食。

## 睇埋
* 燒嘢食
意大利燒肉

**意大利燒肉**（意大利文：**Porchetta**）係意大利嘢食，先將連皮豬肉（多數用五花腩）加埋蒜頭、迷迭香同茴香等香草，再捲住綁起嚟燒烤，最後切片上碟。
新西伯利亞州

**新西伯利亞州**係俄羅斯西伯利亞西南面嘅一個州，屬西伯利亞聯邦管區，首府新西伯利亞。

中世紀嗰時，呢頭有西伯利亞韃靼人同埋鐵列烏特人喺度住。
新西伯利亞

**新西伯利亞**係俄羅斯第三大城，亦係新西伯利亞州嘅首府，蘇聯時期曾經係軍事工業同核工業嘅重要城鎮。
三蘭港

**三蘭港**（），或者譯**達累斯薩拉姆**，係坦桑尼亞最大城，亦係舊時嘅國都，到依家重係全國經濟中心。

## 睇埋
*杜篤瑪
西岸地區

**西岸地區**（、），又叫**約旦河西岸**，係西亞黎凡特嘅一個地區。西岸地區嘅東面係約旦河，東南係死海，而北、西、同南面就都係以色列國土。

## 歷史
喺第一次中東戰爭之後，係停火邊界。以色列同周邊國家瓜分咗巴勒斯坦地區嘅土地，而西岸地區就係約旦控制嘅部分。到六日戰爭之後，西岸地區完全由以色列控制。

到1993年，以色列同巴勒斯坦解放組織簽咗《奧斯陸協議》。根據協議，雙方同意將約旦河西岸分做A區、B區、同C區。A區完全由巴勒斯坦自治政府管理，B區由以巴一齊管治，而C區就完全由以色列控制。巴勒斯坦人嘅主要聚居地都係屬於A區同B區，而以色列起咗嘅聚居地就喺C區。但係因爲C區嘅地方多數都包圍咗A同B區嘅範圍，所以呢個情況造成好多飛地。去唔同嘅巴勒斯坦城市嘅人，基本上都要經過重重嘅以色列關卡。

## 爭議
呢笪地區係以巴衝突嘅領土糾紛嘅主要爭議之一，因爲兩邊都對呢個地區有強烈嘅歸屬感。巴勒斯坦人視西岸地區做巴勒斯坦國嘅中心，而部分以色列人，特別係右派嘅猶太人，認爲呢個地區係「以色列地」不可分割嘅一部分。除此之外，以色列亦喺C區起咗聚居地，違反咗國際法。以色列對西岸地區嘅控制，已經俾國際法庭判定係非法軍事佔領。

## 統計
西岸地區總面積有5,879平方公里，其中死海水域面積220平方公里，陸地面積5,659平方公里。喺2016年7月，西岸地區估計有2,697,687人，另外有大約67萬位以色列籍居民。

## 畫廊

File:We-map.png|西岸地區主要城市
File:Westbankjan06.jpg|《奧斯陸協議》 A、B、C 區分佈


## 睇埋
* 加沙地帶
* 巴勒斯坦自治城一覽
* 巴勒斯坦自治政府

## 註

## 參考

## 出面網頁
*
西岸

**西岸**本身意思係靠西面嘅岸，亦可以係：
*西岸地區，約旦河西面主權有爭議嘅地區
*美國西岸，美國地理分區
*NBA西岸，NBA賽區分區
*西岸 (紐西蘭)，紐西蘭一個政區
*西岸 (澳洲)，澳洲塔斯曼尼亞一個政區
*西岸 (馬來西亞)，馬來西亞沙巴一個政區
*西岸 (南非)，南非西開普一個政區
*西岸 (廣東)，中國廣東清遠連州一個鎮
*西岸車站，日本石川縣七尾市一個車站
## 睇埋
*東岸
*南岸
*北岸
匹茲堡

**匹茲堡**（）係美國賓夕凡尼亞第二大城。佢嘅鋼鐵業同其他重工業都好發達，係美國其中一個工業重鎮。
嚴復

**嚴復**（），係中國近代啟蒙思想家、翻譯家，祖籍福建侯官，翻譯過《天演論》、《原富》等著作，定立咗「信、達、雅」嘅翻譯標準。

類:祖籍福建
原富

《**原富**》（英文：***The Wealth of Nations***），又譯《**國富論**》，係蘇格蘭經濟學家亞當斯密嘅一本經濟學著作，1776年3月9號出版，後世睇佢做現代經濟學嘅大作。
發電

**發電**係由第啲能源轉換做電力嘅過程。現代嘅發電原理主要由英國科學家法拉第喺1820年代發明。

## 睇埋
*能源
*燃料
*發電機
*發電廠
廚師刀

**廚師刀**，又叫**大廚刀**、**主廚刀**、**牛肉刀**，係一種廚刀，比菜刀細把少少，一般長八吋（20厘米）、闊吋半（3.8厘米），主要用嚟切牛肉或者其他肉食。
化學合成

**化學合成**係化學上為咗生產一樣或者多樣產物而搞嘅化學反應，通常用物理或者化學方法去操縱一步或者多步反應。喺現代實驗室應用入面，合成過程要可靠、可以重複做同各個實驗室都做到。
韓庚 (藝人)

**韓庚**（；；；）係中國嘅男演員兼歌手，黑龍江省牡丹江市嘅赫哲族人，2002～2007年做過韓國男子團體Super Junior成員及分隊Super Junior-M嘅隊長。

## 生平
1984年，韓庚喺黑龍江省牡丹江市出世，1996年自己親自到北京學民族舞蹈，重加學咗芭蕾舞同武術，期間重跟大隊去過美國、俄羅斯同港澳臺等地做表演。1999年代表少數民族——赫哲族隊參加咗中華人民共和國成立50周年嘅國慶閱兵儀式。

2001年12月參加咗由南韓藝人事務所SM Entertainment主辦嘅H.O.T China新人徵選，雖然競爭率係3000：1，但始終都入選咗，之後殺入演藝界。簽咗SM Entertainment之後嘅4年跟南韓樂隊Super Junior出道。

2012年12月10號喺安徽衛視嘅亞洲時尚盛典節目攞咗亞洲最有影響力明星嘅稱呼，但2009年12月21號向首爾中央地方法院請求同SM Entertainment解除合同，官司一直拗咗好耐，直到2011年9月27號先至解除咗合同。

2013年參加過江蘇衛視真人騷節目——《星跳水立方》。2015年夏，佢同吳昕一齊攞咗深圳衛視嘅THE AMAZING RACE節目第二季冠軍。

2015年9月6號去咗浙江衛視拍真人騷節目——星星的密室。

## 出面網頁
* 
* 
* 
* 韩庚视频发布下载站

庚
類:黑龍江人
類:中國男歌手
類:中國男演員
韓庚

**韓庚**可以係：
*韓庚 (藝人)：中國男演員兼歌手，黑龍江省牡丹江市人，2015年深圳衛視THE AMAZING RACE第二季冠軍組成員得主。
*韓庚 (春秋)：春秋時期將領間晉國韓氏領袖。
吳昕

**吳昕**（；；；）係中國內地嘅女演員兼電視節目主持，遼寧瀋陽人，喺大連外國語大學畢業。2003年10月因做過大連電視台嘅《時尚十分》欄目而出名，2006年1月因攞咗閃亮新主播亞軍而出名，重加入咗芒果台做娛樂節目——《快樂大本營》嘅主持。

2015年夏，佢同韓庚一齊攞咗深圳衛視嘅THE AMAZING RACE節目第二季冠軍。

### 主持
*2003年6月大連電視台文體頻道嘅《時尚十分》
*2006年進入湖南衛視，主持《快樂大本營》至依家
*2008年主持湖南娛樂頻道全新節目《快樂相伴》
*2008年主持《快樂2008》
*2008年「童話新世界，雪上嘉年華」城堡趣樂會主持人+
*2008年1月「娛樂無極限」外景主持
*2008年你好'漂亮時尚晚宴主持人
*2008年4月8號主持中和節
*2008年5月主持「快樂六一嘉年華」活動
*2008年5月主持「全國互動挑戰秀」石家莊賽區
*2008年年6月6號主持「與愛同行」新聞發布會
*2008年8月《百年盛世，超級歌會》主持人
*2008年10月主持《30年金曲大賞》
*2008年度百度娛樂沸點——新聞發布會主持人
*2009年巨邦國際周年分享會主持人
*2009年4月2號第2屆中國民間中和節民俗文藝匯演主持人
*2009年5月主持淮河新城二期尚景開幕活動
*2009年6月主持湖南衛視2009《快樂女生》石家莊快女嘅晉級賽
*2009年主持《快樂女生》300進60第三場
*2009年8月2號主持《全家一起上》（外景）
*2009年6月17號主持車神爭霸
*2009年10月18號福建建甌閩源文化藝術節
*2009年10月19號主持世界旅遊大使總決賽
*2009年10月主持少兒節目《童星撞地球》
*2009年10月30日主持「快樂購」落戶海南新聞發布會
*2009年客串《美女不壞》飾演：新聞主播合作演員謝娜、郭品超
*2009年12月2號主持湖南衛視跨年晚會新聞發布會
*2009年12月22號主持《我們約會吧》發布會
*2009年12月30號深圳跨年演唱會彩排
*2009年12月31號主持湖南衛視跨年演唱會
*2010年1月1號主持金芒果粉絲節
*2010年1月4號起開始主持河南衛視節目《民星在行動》
*2010年起主持湖南衛視《我是大美人》至今
*2010年3月9號上海主持《綠色征途》公測發布會
*2010年3月10號主持北京惠潤十周年慶典
*2010年4月18號主持世紀櫻花温州名家居館開業典
*2010年4月24號主持《花兒朵朵》瀋陽賽區
*2010年5月4號主持《快樂男聲》杭州賽區50進30
*2010年5月13號主持《快樂男聲》杭州賽區27進25
*2010年5月23號大連新瑪特步行街廣場主持《快樂我飛翔》公關路演
*2010年5月31號主持湖南衛視《和未來有約》2010年度中國少年成長盛典
*2010年6月6號主持青島《快樂我飛翔》公關路演
*2010年6月19號主持城市盒子盛大開業
*2010年6月20號主持濟南大潤發歷下店主持《快樂我飛翔》公關路演
*2010年6月27號主持成都萬達廣場舒蕾「發動愛情海」
*2010年7月4號主持南昌洪克隆舒蕾「發動愛情海」
*2010年8月9號主持湖北公安路演
*2010年8月25號同杜海濤一起舉行《泡沫之夏》發布會
*2010年9月25號主持鄭東寶龍文藝晚會
*2010年10月7號主持武漢萬科嘉年華
*2010年主持《我們約會吧》
*2011年2月7號、8號任《我們約會吧》檔案管理員
*2011年5月16號主持《想唱就唱》
*2011年5月22號主持2011《快樂女生》杭州賽區和杜海濤擔任主持
*2011年5月—2012年2月 各類商演以及節目錄製
*2012年2月6號《祥和中國節2012湖南衛視元宵喜樂會》
*2012年4月 主持《男人幫女人幫》
*2012-2013湖南衛視跨年狂歡夜
*2013年為湖南衛視《我是歌手》第一季尚雯婕嘅芒果經紀人
*2013湖南衛視小年夜春晚
*2013年2月南衛視元宵喜樂會
*2013年－2014年湖南衛視跨年狂歡夜
*2014年1月29號遼寧衛視春節聯歡晚會 與杜海濤一同主持

### 電影
*2010年《嘻遊記》
*2012年《快樂到家》
*2013年《愛神》
*2014年《北回歸線》
*2015年《探靈檔案》
*2016年《恭喜發財之談錢說愛》飾演田妮
*2016年《看見我和你》飾演白心
*2017年《仙球大戰》

### 電視劇
*2006年《愛情魔方》
*2008年《流星是多餘的》
*2009年《校園恰恰恰》
*2009年《美女不壞》
*2010年《落跑甜心》 
*2011年《傾世皇妃》
*2014年《懂小姐》
*2016年《有一種愛叫放手》
*2017年《深夜食堂》
*待播中《左耳》飾演琳
*待播中《亮劍之雷霆戰將》

### 綜藝節目
*2015年《極速前進2》

### 動畫配音
*2009年《快樂奔跑》
*2009年《虹貓藍兔火鳳凰》
*2010年《白金島》
*2011年《熊貓總動員》

### 專輯
*2010年快樂家族 音樂專輯《快樂你懂的》
*2011年單曲《白日夢》

### 書籍
*2009年 《木土日斤》

## 連出去
*
*

## 出面網頁
*
*

吳昕
類:瀋陽人
類:中國女演員
GX

**GX**或**gx**或**Gx**或**gX**可以係：

*遊戲王GX：遊戲王嘅卡組系列
*F-0 GX：F-0系列遊戲嘅一部
*Lexus GX：Lexus汽車嘅GX系列
*太平洋航空嘅IATA代碼
*機動新世紀高達X嘅一部機械人系列
*SD高達GX：日本Bandai（）出嘅一種機械人系列
*禮拜日GENE-X月刊：日本嘅一份漫畫雜誌
*YAMAHA GX：日本YAMAHA公司出嘅一種摩托車
*GX (音樂團體)
*廣西嘅英文兩字母縮寫
XG

**XG**或**xg**或**Xg**或**xG**可以係：

* YAMAHA XG：日本YAMAHA公司出嘅一種帶有標準MIDI嘅聲卡
* 極限摩托（）：Probe出嘅一種摩托車競賽類遊戲。
* 結他英雄XG：Beatmania系列嘅第四作。
* 德國太陽航空嘅IATA代碼
* 點擊航空嘅IATA代碼
* xG科技：美國嘅一間電纜公司
* 現代XG：現代汽車嘅一種系列。
周葆諭

**周葆諭**（，）係香港歌手，亦係女子音樂組合FFx嘅成員。

## 簡歷
周葆諭喺東華三院呂潤財紀念中學畢業，2017年去臺灣讀職業治療。

周葆諭喺單親家庭成長，中一就開始做演藝工作，到2013年（14歲）畀人發掘，成為女子音樂組合FFx（2018年解散）嘅成員，佢都曾經幫多個品牌（Toshiba、Paul Hewitt等）代言同宣傳，喺2015年《新城勁爆頒獎禮》獲得香港新城勁爆組合銀獎。

## 參考

## 出面網頁
*
*
FX

**FX**或**fx**或**Fx**或**fX**可以係：

*Athlon 64嘅一個CPU品種
*AMD FX(堆土機/打樁機架構），AMD喺2011年上市嘅一系列CPU。
*泛指效果（），簡寫 fx、FX 或者 F/X，包括：
**效果機：專門調樂器啲音效嘅嘢，音樂製作室常見。
**聲音效果
**特殊效果：電影、電視節目、舞臺、電子遊戲同其他帶有模擬裝置嘅工業成日用到嘅效果。有時會拼埋 ｢特殊｣（），寫 SFX 或者 SPFX。
*Nikon相機嘅一種全幀SLR數碼類型
*Mozilla Firefox（又叫火狐瀏覽器）：網頁瀏覽器一種，有時用FX或fx做縮寫。
*聯邦航空嘅IATA代碼
*富士施樂（又叫FUJI XEROX）：美國嘅一間電子打印機廠
*F/X：美國嘅電影
*Apache Flex：之前叫Adobe Flex，美國嘅SDK平臺製作軟件
*f(x)：數學函數
*f(x) (組合)：韓國女子組合
花山鎮

**花山鎮**可以係：
* 花山鎮 (廣州)：廣東省廣州市嘅鎮
* 花山鎮 (白山)：吉林省白山市嘅鎮
新華街道

**新華街道**可以係：
*新華街道 (北京)：喺北京市通州區。
*新華街道 (晉中)：喺山西省晉中市榆次區。
*新華街道 (烏海)：喺內蒙古自治區烏海市海勃灣區。
*新華街道 (巴彥淖爾)：喺內蒙古自治區巴彥淖爾市臨河區。
*新華街道 (瀋陽)：喺遼寧省瀋陽市和平區。
*新華街道 (大連)：大連有2個新華鎮。
*新華街道 (撫順)：喺遼寧省撫順市順城區。
*新華街道 (遼陽)：喺遼寧省遼陽市白塔區。
*新華街道 (朝陽)：喺遼寧省朝陽市龍城區。
*新華街道 (吉林)：喺吉林省吉林市樺甸市。
*新華街道 (通化)：喺吉林省通化市梅河口市。
*新華街道 (白城)：喺吉林省白城市洮北區。
*新華街道 (延邊)：喺吉林省延邊朝鮮族自治州圖們市。
*新華街道 (哈爾濱)：喺黑龍江省哈爾濱市道裡區。
*新華街道 (大慶)：喺黑龍江省大慶市大同區。
*新華街道 (七台河)：喺黑龍江省七台河市勃利縣。
*新華街道 (牡丹江)：喺黑龍江省牡丹江市愛民區。
*新華街道 (阜陽)：喺安徽省阜陽市潁東區。
*新華街道 (德州)：喺山東省德州市德城區。
*新華街道 (開封)：喺河南省開封市鼓樓區。
*新華街道 (焦作)：喺河南省焦作市解放區。
*新華街道 (南陽)：喺河南省南陽市宛城區。
*新華街道 (駐馬店)：喺河南省駐馬店市驛城區。
*新華街道 (廣州)：喺廣東省廣州市花都區。
*新華街道 (韶關)：喺廣東省韶關市武江區。
*新華街道 (茂名)：喺廣東省茂名市茂南區。
*新華街道 (黔南)：喺貴州省黔南布依族苗族自治州都勻市。
鞋踭

**鞋踭**係指鞋靠近腳踭嘅位，一般嚟講係係平嘅，但有啲鞋會專登升高個鞋踭，呢類鞋就叫做高踭鞋。
新華街道 (廣州)

**新華街道**（）係中國廣東省廣州市花都區轄下嘅一個街道，喺花都區南邊，係花都區政治、經濟、文化、科技同對外交往嘅中心。

街道個名之前叫**新華鎮**，2005年2月4號，廣東省民政廳批准撤銷新華鎮，改成而家嘅新華街道辦事處。2014年1月，由於花都區委政府宣佈撤銷雅瑤鎮，將新華街道同獅嶺鎮南邊嘅三鎮街轄區重新拆分成4條街道，重將之前呢條街道1個社區同6個村合併成而家嘅新雅街道。

## 敘述
*總面積：110.3km²
*:建成區面積：33.18km²
*轄下社區數：37
*轄下村數：17
*戶籍人口：28萬人
*外來人口：17萬人

## 攷
*新华街道 广东省广州市花都区人民政府
新雅街道

**新雅街道**（）係中國廣東省廣州市花都區轄下嘅一個街道，喺花都區南邊。

街道個名之前叫**雅瑤鎮**，之前屬白雲區管理，但2002年9月改畀花都區管理。2014年1月，花都區委政府宣佈撤銷雅瑤鎮，將新華街道同獅嶺鎮南邊嘅三鎮街轄區重新拆分成4條街道，重將之前新華街道嘅雲峰社區同東鏡村、東莞村、石塘村、清土布村、廣塘村、團結村合併成而家嘅新雅街道。

## 敘述
*總面積：32.9km²
*轄下社區數：1
*轄下村數：11
*人口：8.1萬人

## 攷
*新雅街道 广东省广州市花都区人民政府